UHizkuntza Normalkuntza Proiektuaren deskribapena eta garapena Ulibarri proiektuan. - bizarainbhi\nUHizkuntza Normalkuntza Proiektuaren deskribapena eta garapena Ulibarri proiektuan.\n2018-2022 HIZKUNTZA NORMALKUNTZA PLANA eta 2018-19 IKASTURTEKO PLAN ZEHATZA\nBeltzatuak dauden paragrafoak dira 2014-2018ko planarekin alderatuz (aurrekoa) aldaketaren bat izan duten helburuak edo berriak direnak.\nBeltzatuak dauden paragrafoak + letra urdinez daudenak berriz, aurtengo ikasturtean (2017/18) pentsatu, landu eta aurten bertan burutu ditugunak.\n2018-2022 HELBURU OROKORRAK\nHizkuntza Normalkuntza Proiektuan (HNP) ikastetxeko langile guztien partaidetza bultzatu (irakasleak eta langile ez irakasleak): proposamenak eta ekarpenak eginez, erabakiak adostuz,...\nIkastetxe osoaren inplikazioa lortu normalizazio bidean. Irakasleak, langile ez irakasleak, gurasoak eta ikasleak. HNB, Hizkuntza Normalkuntza Batzordetik bidalitako informazioa zabaldu (Talde Koordinatzaileatik mintegietara, kortxoa, sare lokala,...) eta guztiengana helarazi daudekeen ekarpenak jasoz.\nZiurtatuko dugu guraso taldeek parte hartzen duten bilerak eta hauei zuzendutako komunikazioak gutxienez elebidunak izango direla, eta Power Pointa-edo eta idatzizko txostenak elebitan. Hortik aurrera pausoak ematen jarraitu, denborarekin euskaraz izatera iritsi arte.\nEspazioaren hizkuntza antolaketa-paisaiaren inguruan, ikastolako eremu guztietan euskara eta, orokorrean, euskal kulturaren presentzia bermatu: euskararen aldeko leloak, ikasleen ekoizpenak, hizkuntza sustatzen duten jai eta ekintzen propaganda,\nHNPk behar dituen baliabideak ikastetxeak era honetan antolatuko ditu:\nHNAT, Hizkuntza Normalkuntza Arduradun Teknikoak izango du HNParen ardura zuzena eta dinamizatuko du Proiektuaren sozializazioa, ikastetxeko estamentu guztien artean, hala irakasleen artean, nola, ikasle, guraso eta beste langileen artean, bai hauen ordezkaritza edo lan taldeetan (zuzendaritza, mintegiak, TAKOa, OOGa, ikasleen batzordeak, ...), zein orokorrean (klaustroa, ikasleen tutoretza saioak, geletako guraso bilerak, INIKA..., komunikazioak…).\nHNATren profil egokia: euskararekiko jarrera aktiboa duena, dinamikoa eta arduratsua.\nInork bere burua aurkeztuko ez balu, Zuzendaritzak proposatu eta Klaustroak aukeratu beharko luke. Teknikaria, ahal den neurrian, lau urtez egongo litzateke gutxienez. Bere ardura utzi beharko balu, etenik egon ez dadin, batzordean jarraituko luke beste urte betez transmisio lana eginez. Astean 9 orduko liberazioa edukiko luke (delegazioak emanez gero) eta bere lanaren eraginkortasuna ziurtatzeko Talde Koordinatzailean parte hartuko luke astero.\nHNBk normalizazioaren inguruan eztabaidatuko du eta proposamenak egingo ditu, ekintza ezberdinak antolatuz. Eraketa: denon ordezkaritza bermatu ahal izateko. Astean behin bilduko da eta urtero eratuko da, ahalik eta kide gutxien aldatuz.\n2018/2019 HELBURU ZEHATZAK\nA1) 2018-2022 proiektua egiteko Branka galdetegia pasa eta bertako datuak baliatzeaz gain, irakasleen, ikasleen eta gurasoen informazio eta iritziak jaso beste inkesta zehatzago batzuen bidez (ikusi eranskin txostenean, 2017/18 ikasturtean egindakoa).\nA2) Iritzi horien emaitzekin, ikasleengana, irakasleengana eta gurasoengana bueltan joan, hausnarketak eta konpromisoak bilatuz (Ikasle, irakasle eta guraso ataletan zehazten da).\nB1) Ordutegiak egiterakoan, ziurtatu HNATa talde koordinatzaileko partaide izango dela, bertatik mintegi guztietara informazioa eta lankidetza eskaini ahal izateko.\nB2) Ikasleak eredu euskaldunetarako bideratu. Eredu euskaldunen informazioa bildu eta ikasle zein gurasoei eman.\nC1) Ikastetxean egiten diren ahozko eta komunikazio idatziak euskara hutsez ala elebitan egin. Jakinarazpenak euskaraz ala elebitan egin.\nC2) Eskola kontseiluan, komunikazio idatzia elebidun egiten dela ziurtatu.\nC3) Eskola kontseiluan, euskararen presentzia areagotu. Horretarako proposamen berriak hausnartu, eztabaidatu eta onartu: Aurrerantzean, Eskola Kontseiluak euskaraz ere egingo dira. Gurasoek noski, gaztelaniaz hitz egiteko aukera izango dute, beraz beraiek ulertzearekin nahikoa izango da. Ulertzeko zailtasunak dituenak, beste guraso bat edo irakasle bat izan dezake ondoan eserita itzulpen puntualak egin diezazkiokeena (beharko duen kasuetan). Eskola Kontseiluko gurasoak aukeratzerakoan, nola hemendik aurrera (batez ere) euskaraz egingo diren, gurasoak izatea euskara hainbestean behintzat ulertzen dutenak.\nC4) HNPa ikastetxeko urteko planean txertatu, eta plangintzak onartu irakasle klaustroan eta Eskola Kontseiluan, urtero garrantzia eskainiz egoeren azterketa eta diagnostikoari aurreko urteen aldean, eta batez ere proposamen eraldatzaile berriei.\nD1) Espazioaren hizkuntza antolaketa-paisaiaren inguruan, ikastolako eremu guztietan euskara, eta orokorrean euskal kulturaren presentzia bermatu. Ikastolan euskararen aldeko leloak, ikasleen euskarazko ekoizpenak, hizkuntza sustatzen duten jai eta ekintzen propaganda,...\nE1) Datorren urterako plangintza egiteko garaian, HNAT izendatu eta HNBa antolatu.\nHizkuntza Proiektua batzordeak.\nZuzendaritza eta orientazio mintegia\nIkastetxeko langile guztiak.\nZuzendaritza, ikastetxeko langile guztiak, gurasoak.\nHNAT eta Ikastetxeko langile guztiak.\nZuzendaritza eta irakasleen klaustroa\nGure lehen helburua litzateke ziurtatzea ikasleak ikastetxean euskaraz egiten duela bere euskarazko komunikazio gaitasunak lantzeko eta ahal den neurrian ziurtatzeko. Badakigunez horretarako zailtasun handiak ditugula indar bereziz ekin behar diogu.\nHezkuntza proiektuan jasota daukagunaren arabera, ikasleak bere nortasunaren garapen osoa lortzea dugunez helburu, euskarari dagokionez ere, mintegietatik eta bereziki HNB tik ekintzak bideratuko dira. Ikasleak honen bidez, euskaraz hitz egiteaz gain, euskal kultura eta hizkuntza bere bizitzaren maila guztietan sustatuko dituen pertsona bat izateko gaitasunak eta trebetasunak jaso ditzan. Hauek azkenik, gure ikasturteko planean zehaztuko ditugu.\nHizkuntza gaitasunak lantzeko moduak bideratzea ikastetxeko ikasarlo guztietan, eta hauek bereziki zehaztea bakoitzean, bai, a) irakurmenari dagokionean, bai, b) idazmenari, eta bai c) ahozkotasunari (eta azken hau, bai elkarrizketetan, eta bai, bakarkako azalpenetan).Hizkuntza Normalkuntza Proiektua ikastolako dokumentu guztietan agertzea eta txertatzea: Hezkuntza Proiektua, Curriculum Proiektua, Hizkuntza Proiektua... Halaber, eskolako estamentu guztietan aurkeztea HNPa.\nA1) Ikusi 1.1 ataleko A1) eta A2) helburuak.\nB1) Ahalbideratu ikasleak, euskaraz hitz egiteaz gain, jaso ditzan euskal kultura eta hizkuntza bere bizitzaren maila guztietan sustatuko dituen pertsona bat izateko gaitasunak eta trebetasunak. Euskal kultura eta euskara gehiago ezagutzeko jarduerak egin, antolatu, parte hartu,... Egiten ditugun jarduera eta ekintzen zehaztasun guztiak urteroko planean txertatuko ditugu.\nC1) Aztertu arlo bakoitzean hizkuntzari ikasarlo bakoitzaren komunikazio tresna gisa ematen zaion garrantzia. Mintegika aztertu eta proposamenak egin gaitasun bakoitzaren inguruan (irakurmena, idazmena eta ahozko ekoizpena, elkarrizketarako eta azalpenetarako) eta erabakiak adostu, denbora epe jakin bakoitzerako −ikasgaiko, ebaluazioko, urteko…−. Hizkuntza Proiektuan txertatu eta Hizkuntza Batzordetik bideratu. Praktikara eramateko Hizkuntza Proiektua tresna erabiliko dugu.\nD2) Ahozko eta idatzizko mezuak jabetzaz, autonomiaz, eta sormenez sortzea eta ulertzea, komunikatzeko nahiz gogoetak egiteko erabiliz. Irakasgai guztietan mota ezberdinetako testuak entzun, irakurri, ulertu eta sortu, ahoz zein idatziz ... beti ere mintegi bakoitzak ahal duen neurrian baina minimo batzuk ziurtatuz.\nPraktikara eramateko Hizkuntza Proiektua tresna erabiliko dugu.\nE1) Hizkuntza Normalkuntza proiektua ikasturteko planean txertatu eta zehaztu bertan egingo diren jarduera eta ekintza guztiak.\nHNB eta irakasle guztiak\nHizkuntza proiektua batzordea, Zuzendaritza eta irakasle guztiak.\nHNAT eta zuzendaritza\nIkastetxearen harremanetarako hizkuntza-irizpideak\nBestelako elkarte, hornitzaile zein enpresekin, euskarazko komunikazioa lehenetsiko dugu, baita ahozkoan ere. Ikastetxera zuzentzen den guztiari egingo zaio euskaraz, eta ulertzen duen neurrian jarraitu euskaraz, nahiz beraiek erdaraz jardun. Oso bereziki, Zuzendaritza, administrari eta ate-zaintzan dihardutenek.\nIdatzizko gutunak, erdara hutsean jasoz gero, HNBn dagoen gutun ereduarekin batera itzuliko da.\nErakunde ofizialetara euskaraz bakarrik zuzenduko gara.\nA1) Elkarteekin beti euskaraz egingo dugu. Salbuespenak salbuespen.\nA2) Enpresa, kanpoko langile eta hornitzaileekin, euskarazko komunikazioa eta euskal produktuak lehenetsiko ditugu. Ahozko zein idatzizko harremanak euskaraz burutuko ditugu. Ahalik eta salbuespen gutxienarekin.\nB1) Idatzizko gutunak, erdara hutsean jasoz gero, HNBn dagoen gutun ereduarekin batera itzuliko da.\nC1) Erakunde ofizialekin (Berritzegune, administrazio, instituzio, ikastetxe, ...) euskaraz burutuko ditugu ahozko zein idatzizko harremanak.\nEskola eta eragileen arteko elkar hartzea\nEuskal Herriko ikastetxeen arteko harremanak sustatzeko egiten diren ekintzetan parte hartu. Herrian normalkuntza bidean lan egiten duten erakundeekin harremanak izan eta gure ikasleentzako egokiak diren ekintzen informazioa zabaldu eta parte hartzera animatu (Udaletxea, Lau Haizetara, AEK, Udal Euskaltegia, ...)\nIkastetxe kanpoko jarduera guztietan eskatuko dugu aldez aurretik monitoreak, laguntzaileak, etab., ezinbestean euskaldunak izatea, eta hauek ikasleekin beti euskaraz jardun dezaten zeinahi ere dela ikasleen bestelako presioa.\nEuskal kultura ikasleei klase ordutan ikastetxetik kanpo eskaini eta murgiltzeko aukera eman.\nSaiatuko gara euskaraz kultur ekitaldi ahalik eta gehien hurbiltzen eskolara (musika, film, hitzaldi, antzerki, rap …)\nA1) Normalkuntza bidean egiten diren ekintzen informazioa zabaldu eta parte hartu. Antolatzen diren ekintza eta bilera guztietan parte hartu.\nB1) Ikastetxe kanpoko jarduera guztietan ahalik eta salbuespen gutxienekin aldez aurretik eskatuko dugu monitoreak, laguntzaileak, etab., euskaldunak izatea, eta hauek ikasleekin beti euskaraz jardun dezaten zeinahi ere dela ikasleen bestelako presioa. Gainera, irteera bakoitzean aipatu eta gogora araziko diegu guretzat eredu izateak duen garrantzia.\nC1) Euskara hutsean argitaratzen diren euskal komunikabideak ezagutu.\nD1) Saiatuko gara euskaraz kultur ekitaldi ahalik eta gehien hurbiltzen eskolara (musika, film, hitzaldi, antzerki, rap…)\nHNAT eta dagokion irakasle arduraduna.\nHNB edo euskara mintegia.\nHNB, Zuzendaritza eta irakasle guztiak mintegietatik\nEskola kideen hizkuntzazko prestakuntza eta erabilera\nIkasleekin espres landu euskaldunon egoera eta bilakabide soziolinguistikoa, bai EH osoan, zein zehatzago Pasaia/Errenteria inguruan, Oarso aldean…, eta lagundu hausnartzen eta eztabaidatzen beraiek dituzten hizkuntza jarrerak.\nIkasleentzako Motibazio jarduerak burutu (Euskararen Eguna, Euskara Kalera, ...).\nIkasleen euskara erabilera bultzatu, sendotu eta handitu ikastetxeko esparru desberdinetan eta euskara mezu positiboekin identifikatuz, lortu arte euskara lotu dezagun ikastetxeko hizkuntza gisa, eta ikastetxean euskaraz hitz egiteko ohitura erabatekoa izan dadin lortu bitartean. Eta hala:\no GELA BARRUAN:\no Ziurtatu ahots goraz irakasleari edo gela osoak entzuteko moduan egiten diren iruzkin guztiak euskaraz izan daitezen. Horretarako jardunbide bateratua adostu, ikasleak erdaraz egingo balu, nola jokatuko dugun irakasleok aho batez eta zalantza gabe. Gelaz kanpo bezala, irakasleekin elkarrizketak euskaraz eskatuko dira eta euskaraz egindakoan soilik egingo zaie kasu.\no TALDE LANEAN ari direnean ere lortu behar dugu euskaraz aritu daitezen. Nola?\no IKKI metodologia erabiliz, Hizkuntza Arduradunaren rol laguntzailea planifikatuz...\no Bestela, nola, binaka, hirunaka-edo ari direnean? Zein neurri adostu genitzake?\no GELAZ KANPO:\no Irakasleekin, eta ikasgelako beste langile guztiekin (administrari, ate-zain, jangelako arduradun, begirale, Bidelaguna…). Irakaslearekin gela barruan bezala. Elkarrizketak euskaraz eskatuko dira eta euskaraz egindakoan soilik egingo zaie kasu.\no IKASLEAK BEREN ARTEAN ari direnean ere saiatu behar dugu euskaraz aritu daitezen. Nola?\nHezitzaile Berritsuaren estrategia (ikasturtero eskuratzen zaigu hezitzaile berritsu dokumentua)\nOrduz kanpoko ikastaroak\nEuskal musika …\n“Esan Ozenki” Ikasleen Euskara Taldea indartu. Ikasleak motibatu behar ditugu eta beraiekin lan egin behar dugu eztabaidatzeko, erabakiak hartzeko, ekintzetan parte hartzeko, proposamenak egiteko... Hau da, Euskara Taldeko ikasleen partaidetza, inplikazioa eta kontzientzia indartu behar ditugu. EUSKARAZ BIZI NAHI DUTEN GUZTIAK partaide izatera animatuko ditugu.\nA1) Ikasleentzako Motibazio Saioak burutzen saiatu. Euskararen egoeraz eta dituzten hizkuntza jarreraz hausnartu eta eztabaidatu egin behar dute.\nA2) Ikasleen euskara erabilera bultzatzea eta sendotzea. Ikastetxean euskaraz hitz egiteko ohitura suspertzea jaialdietan protagonistak sentiaraziz, ondo pasatuz..., euskara mezu positiboekin identifikatuz.\nIkasleentzako, hausnarketa sakon bat egiteko tutoretza saioak prestatu eta burutu.\nC2) Ikasleei hausnarketa galdetegi bat pasa, beraien erabilerari buruzko iritzia eskatzeko.\nC3) Ikasleei beraien eta beren gurasoen inkesten emaitza interesgarrienak azaldu eta konpromisoetara iritsi.\nC4) Ikasleekin hausnartu, ikasle, irakasle eta guraso, guztion artean, hartutako erabakien gainean.\nC5) Ikasleei ikasturte amaiera aurretik banan-banako konpromisoa eskatu, konprometituz datorren ikasturtean lehenengo egunetik beti euskaraz egingo dutela ikasgela barruan, bai irakaslearekin, bai bere artean ari direnean, dela ahots goraz, zein talde txikietako lanean (binaka, hirunaka…). (Ahalko balitz ikasturte bukaeran eta datorrenaren hasieran egingo litzateke hausnarketa, baina lehenestekotan, ikasturte hasieran egitea lehenetsiko da.)\nC6) Ikasleei konpromiso bera eskatuko zaie ikasturte bakoitzaren hasieran.\nD1) Ikasleen euskara batzordea osatu eta astean behin beraiekin elkartu. Bertatik azken urteetan bezala euskararen erabilera bultzatuko duten ekintza interesgarriak antolatu.\nHNAT eta Lau Haizetara elkartea.\nHNAT, HNB eta ikastetxeko langile guztiak.\nHizkuntza batzordea, hizkuntza normalkuntza arduraduna eta tutoreak.\nHizkuntza batzordea, HNAT eta zuzendari laguntzailea.\nHNAT eta zuzendaritza laguntzailea.\nHNAT zuzendaritza eta irakasle guztiek.\nHizkuntza gaitasunak lantzeko moduak bideratzea ikastetxeko ikasarlo guztietan, eta hauek bereziki zehaztea bakoitzean, bai, irakurmenari dagokionean, bai idazmenari eta ahozkotasunari (eta azken hau, bai elkarrizketetan, eta bai, bakarkako azalpenetan). Helburu hau, hizkuntza proiektuan jaso eta zehaztuko dugu.\nIrakasleok ikasleak erdaraz zuzentzen zaizkigunean edo entzuten ditugunean jokatzeko baliatu ditzakegun estrategiak aztertzea, adostea eta aplikatzea.\nHNBren urteko planean inguruko gogoetak eta proposamenak egiterakoan irakasle guztiak inplikatu.\nIrakasle taldeari baliabideak eta estrategiak euskaraz bilatzen lagundu.\nIrakasleok, euskara garbian hitz egiten saiatuko gara ikastetxean, tartean erdarakadarik eta erdarazko esaldirik sartu gabe.\nA1) Helburu nagusi honekin zehaztutakoak, hizkuntza proiektuan zehaztu eta txertatuko ditugu.\nA2) Ikasleek hitz egin dezaten egoerak sortu.\nA3) Taldekatzeak ikasleen hitzezko partaidetza sustatzeko diseinatu (banaka, binaka, talde txikiak, …)\nA4) Hizkuntza ohituretan eragiten saiatu: euskararen erabilera baloratu eta notetan islatu.\nA5) Hizkuntza zuzentasuna zaindu: hitz jarioa moztu gabe eta modu eraikitzailean.\nA6) Mintzamena eta ahozko komunikaziorako gaitasunari lekua eman behar diogu ikasgeletan eta arlo guztietan.\nA7) Idatziak diren lanetan zuzentasuna baloratu, bereziki ortografia eta ergatiboa.\no IKASLEAK GUREKIN ARI DIRENEAN (IRAKASLE GELARA etorrita edo bestela) EDO GELAN AHOTS GORAZ:\no Elkarrizketak euskaraz eskatuko dira eta euskaraz egindakoan soilik egingo zaie kasu.. Bitartean: 'Barkatu' estrategia, “Hezitzaile Berritsu” estrategia… Uko egiten badiote: etxera abisua... −gurasoekin adostua−.\no TALDE LANEAN ari direnean, araua da euskaraz aritu behar dutela −ikasleen eta gurasoen konpromiso sinatua−.\no Euskaraz dihardutenean errefortzu positiboa.\no IKKI metodologia erabiliz, Hizkuntza Arduradunaren rol laguntzailea planifikatu...\no Bestela, binaka, hirunaka edo ari direnean, zein neurri hartu aztertu.\no IKASLEAK GELAZ KANPO BERE ARTEAN erdaraz ari direnean:\no Irakasleok: “Hezitzaile Berritsu”: Ikasleak gaztelaniaz entzunez gero, eta egoeraren egokitasunaren arabera, irakasleak mezu positiboak aipatu; elkarrizketan euskara erabiliz parte hartu; hau da “hezitzaile berritsu” papera hartu eta euskaraz egin dezaten bide eman.\nB2) SISTEMA INFORMATIKO GUZTIAK ahal den neurrian, EUSKARAZ (zuzentzailearekin...). Irakasleak ohitu horretara...\nC1) Irakasleak motibatu. Talde koordinatzailetik mintegiak informatuak mantendu eta antolatzen diren ekintzen jarraipena egin, lagundu eta baloratu. Irakasleak partaide sentiarazi.\nD2) Irakasleon prestakuntza euskaraz jasotzea. Salbuespen ahalik eta gutxienekin.\nD3) Ikasleekin gelan erabiliko ditugun bideoak, euskaraz izango dira. Salbuespen ahalik eta gutxienekin.\nE1) Irakasleok, euskaraz egingo dugu ikastetxean, noiznahi erdarazko esaldiak tartekatu gabe gure jardunean, gauza bagara.\nHNB, Zuzendaritza eta Irakasle guztiak\nIKT arduraduna eta Irakasle guztiak\nZuzendaritza eta irakasle guztiak\nAdministrazio eta zerbitzuetako langileak (eta jangela arduradunak-eta)\nHizkuntza Normalkuntza batzordean, beraien partaidetza eta inplikazioa eskaini.\nAdministraria, atezaina, jangelako langileak eta begirale guztiak ikasleentzat eredu dira. Ikasleak erdaraz zuzentzen baldin bazaizkie, estrategia egokiak erabiliz, egoera bideratzeko moduak aztertu.\nAdministrari, atezain eta gainontzeko langile ez irakasleei, dagoen hizkuntza formakuntzaren berri eman eta baliabideak eskaini.\nA1) Administraria edo atezaina HNBko partaide izan dadila saiatu.\nB1) Ikasleak administrari edo atezainarengana erdaraz zuzenduz gero, estrategia egokiak erabiliz jokatu (Hezitzaile Berritsu). Beharra, gainera, ikasleena izango denez, elkarrizketak euskaraz eskatuko dira, HORI DELAKO eskola hizkuntza eta euskaraz egindakoan soilik egingo zaie kasu. Ezin da negoziaziorik egon horretan.\nB2) Guraso eta hornitzaileekin ere, zuzenean zein telefonoz, beti euskaraz hasi, eta ahal den neurrian euskaraz jarraitu. Ulertzen duten neurrian euskaraz jarraitu nahiz eta beraiek gaztelaniaz egin, euskarari eutsi.\nB3) Orokorrean jokatuko dute, bai ikasleekin, irakasleekin, gurasoekin eta kanpoko harremanetan, irakasleen gelaz kanpoko jokabiderako azaldu gisa.\nC1) Euskararen inguruan dauden ikastaroen berri eman, Euskaltzaindiaren arauak eta gomendioak eskura jarri. (web gunea, eta batutako kontuen zerrenda agian publiko).\nHNAT eta zuzendaritza.\nHNB eta ikastetxeko langile guztiak\nGurasoekin komunikazioa, ahozkoa zein idatzia, taldean denean, euskaraz ala elebiduna izatea, eta bakarka denean eta soilik ezinezkoa denean euskaraz ahozko harremanetan egitea gaztelaniaz.\nGurasoekin, beraien seme alabek egiten duten euskarazko erabileraren inguruan hausnarketa egin.\nNormalkuntzan ikastetxean egiten diren jardueren inguruan gurasoak informatu eta beraiekin elkarlanean jarraitu.\nDBHko ikasketak bukatutakoan, ikasten jarraitu nahi duten ikasleak, D ereduko ikastetxeetara bideratzen saiatu.\nGurasoek eskatu diezaietela beren seme-alabei euskaraz irakatsi diezaieten beraiei, agian astean egun bat jarriaz horretarako (denek euskaraz egiteko), edota egunero tarte bat, afalordua...\nA1) Familiaren hizkuntza tipologia egin. Guraso euskaldunen zerrenda egin. Gurasoen euskalduntasun maila eta euskararekiko jarrera zehatza ondo ezagutzen saiatu (1. mailan −eta berraztertu beste mailetan−), euskararen aldeko sinergiak bateratzeko ikastetxearen eta gurasoen artean.\nA2) Guraso bileretan edo gurasoekin egindako gainontzeko zuzeneko bileretan, ahozko zein idatzizko harremanak euskaraz egiten saiatu (aprobetxatu beren ulermen maila guk euskaraz egiteko, nahiz beraiek erdaraz erantzun edo galdetu). Euskaraz ezinezkoa denean bakarrik egin erdara hutsean. “GURASO BILERETAN” eta gurasoekin egingo diren beste zenbait bileratan ere, ahal den kasutan, power point bidez, informazioa euskaraz eskaini −edo agian bilerak euskaraz eta Power Pointak elebidun edo erdara hutsean−.\nA3) Telefonoz, ahozko harremanak euskaraz egin; ezinezkoa denean bakarrik egin erdaraz. Gurasoekin telefonoz edo aurrez-aurre harremanak izatean “lehen hitza” beti euskaraz egin, eta gero hauen ulertzen mailaren arabera, euskaraz jarraitu, edo erdizka..., garbi utziaz gure komunikazio hizkuntza, IKASTETXEKO HIZKUNTZA, euskara dela .\nA4) Aste egitaraua edo gainontzeko idatzizko harremanak (inika barne) euskaraz egin; kasurik okerrenean elebitan.\nA5) Ikasleen buletinetan, idatzizko harremanak euskaraz egin; kasurik okerrenean ele bietan.\nB1) Gurasoei inkesta batzuk pasa beraien euskara ezagutzaren inguruan eta beraien seme alabek ikastetxean egiten duten euskara erabileraren inguruan. Gurasoek utzi behar diete garbi seme-alabei ikastetxeko hizkuntza euskara dela, eta hala nahi dutela izatea, eta egitea seme-alabek.\nB2) Inkesta horien emaitzen laburpenak eta ondorioak gurasoei itzuli eta ikastetxean hartutako konpromiso eta erabakien berri eman. Beraiei eskatuko zaizkien konpromisoak zehaztu eta jakinarazi.\nB3) Gurasoei ikasturte amaieran konpromisoa eskatuko zaie beren seme-alabek hurrengo ikasturtean ikastetxean eta gela barruan eta irakasleekin izan beharreko jokabide linguistikoaren gainean, eta guraso berauen ardura jokabide hori bultzatzen eta zaintzen beren seme-alabekin. (Ahalko balitz ikasturte bukaeran eta datorrenaren hasieran egingo litzateke hausnarketa, baina lehenestekotan, ikasturte hasieran egitean lehenetsiko da.)\nB4) Gurasoei konpromiso bera eskatuko zaie ikasturte bakoitzaren hasieran Gurasoekin hausnarketa egingo da eta inplikazioa eskatuk zaie (gelako bileretan edo bestela).\nC1) Hizkuntza Normalkuntza Plana ikastetxeko urteko planean txertatu. Bi dokumentu hauek gurasoen eskura jarri edo gure web orrian edo gure moodlean.\nC2) Gurasoekin E-inikaz etengabeko komunikazioa mantendu, egiten ditugun ekintzez informatu eta euskararen normalkuntza bidean lagungarria izan daitekeen informazio guztia partekatu.\nC3) Udala eta udal euskaltegiarekin elkarlanean, gurasoentzat euskara ikasteko “neurriko ikastaroak” antolatu, eskaini eta parte hartzera animatu.\nC4) Lau Haizetara elkartearekin elkarlanean, “mintzalaguna” gurasoentzat eskaini eta parte hartzera animatu.\nC5) DBH 1. mailako gurasoei, ikasturte hasierako guraso bileraren hasierako partean, gai honen inguruko hausnarketa beraiekin partekatu eta lau urteetan izango dugun elkarlanaren berri zuzena eman.\nD1) Laugarren mailako orientazio bilerak egiten ditugunean, beraien seme alabak euskaraz ikasten jarraitu dezaten animatu.\nE1) Gurasoek eskatu diezaietela beren seme-alabei euskaraz irakatsi diezaieten beraiei, agian astean egun bat jarriaz horretarako (denek euskaraz egiteko), edota egunero tarte bat, afalordua...\nHNAT eta administraria.\nHizkuntza batzordetik, HNAT eta zuzendaritza laguntzailea.\nHNAT, zuzendaritza eta herriko euskaltegiak\nZuzendaritza eta orientatzailea.\nGelaz kanpoko jardueretan (jolasaldiak, sarrera-irteerak, jai-ospakizunak, irteerak, egonaldiak, jantokia,...) irakasleok eta langile ez irakasleak saiatu ikasleen erdarazko joera zuzentzen: Hezitzaile Berritsu papera jokatu, ikasleak gaztelaniaz entzunez gero, eta egoeraren egokitasunaren arabera, irakasleak mezu positiboak aipatu, elkarrizketan euskara erabiliz parte hartu, keinuren bat erabili, euskaraz aritzeko argi adierazi, kasurik egin ez erdaraz zuzentzen zaizkigunean, BARKATU estrategia..., eta GOGORARAZI ESKOLA HIZKUNTZA EUSKARA DELA eta ez besterik, beren mesedean, eta beren ’nahian’.\n“HEZITZAILE BERRITSU” dokumentu laburtua irakasle guztiei eskuratu.\nJolas garaietan, euskararen erabilera zaindu. Euskarazko guneak sortu erabilera sustatuz.\nEguerdietan eta jangela orduan, euskararen erabilera zaindu.\nEuskarazko guneak sortu erabilera sustatuz. Ikastetxeak eskaintzen duen eskola kirola euskaraz izatea ziurtatu.\nIkasturtean zehar, ikasleen euskararekiko eta euskal kulturarekiko eragin positiboa izan dezaketen ekintzak antolatu. Bai arloetatik eta bereziki Normalkuntza Batzordetik: (ospakizunak, jaiak, musika, bozgorailuak, lehiaketak...\nA1) Gelaz kanpoko jardueretan (jolasaldiak, sarrera-irteerak, jai-ospakizunak, irteera didaktikoak, jai-ospakizunak, egonaldiak, eguerdiak-jantokia,...) irakasleok eta langile ez irakasleak saiatu ikasleen erdarazko joera zuzentzen : ikasleak gaztelaniaz entzunez gero, eta egoeraren egokitasunaren arabera, irakasleak mezu positiboak aipatu, elkarrizketan euskara erabiliz parte hartu, keinuren bat erabili, hau da, “hezitzaile berritsu” bezala jokatu.\nA2) Aurreko helburua, tarteka ikastetxeko langile guztiei gogorarazi.\nA3) Irakasle berriei harrera egiten zaienean guzti honen berri eman. Berdin ‘Bidelaguna’ laguntzaile, eguerdietako ekintzetako monitore eta eskola kiroleko monitoreei ere ikasturte hasieran.\nB1)Dokumentu osoa luze xamarra denez eta pixka bat errepikakorra, datorren ikasturteari begira laburtu egingo dugu langile guztiek errazago irakurri eta eskura izateko. Saiatuko gara baita ere langile guztiei ahoz azaltzen zer den “hezitzaile berritsu” izatea. (Formatua erabakiko da bere momentuan).\nC1) Ikasleen euskara batzordea osatu eta astean behin, jolas garaian beraiekin elkartu, jarduera ezberdinak prestatzen lagundu eta jolas garaietan aurrera eramaten lagundu.\nC2) Ahozkotasuna sustatzeko ekintzaren bat jolas garaietan antolatu.\nC3) Ostiralero, jolas garaian patioan euskal musika jarri. Gainontzeko egunetan, sarreretan, irteeretan edo jolas garaietan eta ditugun baliabide pertsonalen arabera ere zerbait egiten saiatu.\nD1) Eguerdietan, euskarazko guneak sortu erabilera sustatuz. Ikasleei ikastaro ezberdinak eskaini (argazkigintza, hip hop, txalaparta,…)\nD2) Jangelan erabili daitezkeen oinarrizko esaldi eta hiztegia, kartel moduan hormetan jartzea ikasleekin batera.\nD3) Jangelako langileekin hitz egin ea zerbait egingarria bururatzen zaien jangela orduan euskararen presentzia eta erabilera indartzeko (film/serieak euskaraz jarri, etab..: Goazen...)\nD4) Eguerditako orduetan, jangelako langile guztiak saiatu ikasleen erdarazko joera zuzentzen : ikasleak gaztelaniaz entzunez gero, eta egoeraren egokitasunaren arabera, irakasleak mezu positiboak aipatu, elkarrizketan euskara erabiliz parte hartu, keinuren bat erabili, hau da, “hezitzaile berritsu” bezala jokatu.\nE1) Eskola kiroleko monitoreak, ikasleentzako erreferente diren neurrian, eskola kirola euskara hutsean burutzen dela ziurtatu. Ikasturte hasieran, kirol koordinatzailearekin elkartu eta gai honen inguruan hitz egin LHko egoitzan entrenamendu batzuk ikusten ditugun bitartean.\nF1) Arloetatik ere, Euskal Herriaren eta euskal kulturaren ezagutza eta txertaketa sustatu. Arloetatik antolatzen diren irteera didaktiko guztietan (kanpotik ikastetxera norbait datorrenean barne), euskaraz izango direla ziurtatu.\nF2) Euskara, ikasleen bizipen positiboekin erlazionatu. Ospakizun ezberdinak burutu: Euskara Kalera, Euskararen Nazioarteko Eguna, Santa Ageda, Santo Tomas, ...)\nIkastetxeko langile guztiek\nHNAT eta zuzendari laguntzaileak\nIkastetxeko langile guztiak, jangelako langileak bereziki\nHNAT eta kirol koordinatzailea\nHNB eta ikastetxeko langile guztiak.\nHerriko euskara eta kultura eragileekin (udala, udal euskaltegia, lau haizetara euskara elkartea, herriko gainontzeko ikastetxeak, aisialdi taldeak, …) harremanak izan, beraien ekintza guztien informazioa izan eta beraiek proposatutako jardueretan parte hartu, euren ekintzen inguruko informazioa zabaldu, ikastetxera ekarri,... Eta ikasturtean zehar ikastetxetik jarraipena egin.\nA1) 1. mailako ikasleekin EGE (Euskal Girotze Egonaldiak) deialdietan parte hartu eta 2. eta 3. mailetan euskararen erabilerari garrantzia emango dioten egonaldiak lehenetsi.\nA2) Euskara mintegiak antolatuta, Durangoko disko eta liburuen azokara joan ikasleekin.\nA3) Gure ikasle guztiak bideratu bereziki Kuadrilategin eta antzeko ekimen guztietan parte hartzera (baga, biga, higa Elorrieta_Markez eta iristen zaizkigun gainontzeko guztiak).\nA4) Esan Ozenki euskara ikasleen batzordearen txokoan herriko euskal elkarte eta erakundeen informazioa eskegi.\nA5) Herri inguruan antolatzen diren gaztetxoentzako musika emanaldien eta kontzertuen berri eman. Leihatilan, kortxoetan, Esan Ozenki euskara ikasleen batzordearen txokoan informazioa ( kartelak) eskegi.\nHNAT, tutoreak, zuzendaritza\nIkasleen normalkuntza batzordea eta gainontzeko ikasleak.\nIkastetxeko edozein langilek\nHainbatetan aipatzen den “hezitzaile berritsu” dokumentua irakasleei zer den azaldu eta nola jokatu behar duten jakiteko estrategiak eman.\nDokumentu hori urtero pasatzen diegu irakasleei, baina egia da luze xamarra dela eta pixka bat errepikakorra. Dokumentua laburtuko da datorren ikasturteari begira, guztiek errazago irakurri eta eskura izateko. Saiatuko gara baita ere langile guztiei ahoz azaltzen zer den “hezitzaile berritsu” izatea. (Formatua erabakiko da bere momentuan).\nFamiliei euskararen erabilerarekin lagundu. Nola lagundu seme alaberi etxeko lanetan. Estrategiak eman.\nHonen inguruan saiakera potente bat egin zen iaz ikastetxean. Hitzaldi bat antolatu zen udaletik eta ikastetxetik indar handia egin zen gure gurasoek bertan parte har zezaten. Ikastaroak halaxe zuen izenburua, “Nola lagundu gure seme alabei etxeko lanak egiten euskaraz jakin gabe.” Ikastaroa ematera Kike Amunarriz bera etorri zen eta guraso pare bat besterik ez ziren agertu, nahiz eta gure gonbidapena, zirkular eta guzti lehen hezkuntzako gurasoei ere luzatu genien. Gero, hitzaldiaren informazio laburtua bidali zitzaien HNATak gurasoekin duen foroa erabiliaz. Datorren ikasturtean, gurasoei, gisa honetako informazioa ematea baloratu dezakegu normalkuntza batzordean, baina iruditzen zaigu, adin hauetan, gurasoek oso gutxitan esertzen direla ikasleekin etxeko lanetan laguntzen, eta hori gehiago dela lehen hezkuntzan egin daitekeen lanketa bat.\nIñaki Eizmendirekin ikastaroren bat egiteko aukera baloratu. Edo klaustro guztiarentzako (agian gehiegizkoa), edo batzordekideentzako bakarri k lanerako estrategiak diseinatzen laguntzeko,…\nDatorren ikasturteari begira, helburu bezala txertatuko dugu. Aztertuko dugu Irale bitartez Iñakirekin formakuntza saio batzuk egiteko dagoen eskaintza/aukera eta egokia ikusiko bagenu, zuzendaritzari planteatuko genioke asteazken batzuk eskaintzeko. Iñaki Eizmendik eskaintzen dituen formakuntza saioetan, dirudienez, euskara, gainontzeko arloetatik nola landu daitekeen azaltzeko/laguntzeko izango litzateke. Hala balitz (aztertuko dugu) hizkuntza proiektuaren barruan txertatuko genuke helburua, eta ez normalkuntza planean.


Blai Txakolina – Euskal Herriko Txakolina\nBlai TxakolinaZaporez Blai\nBlai Txakolina ardoarekiko karra sakonaren emaitza da. Urte luzeetan ardogintzari arituz gero, bere sustatzaileen ahaleginari, iraunkortasunari eta gogo beroari esker, Blai Txakolina upategia sortzeko proiektua 2019 an argitaratzen da.\nGure ardoa bururatzeko (ulertzeko) era, Prozesu Mikrobiologikoa eta aldaketa fisiko-kimikoak ezaguera sakon batean oinarritzen da. Berebiziko osasun egoeran eta umotze puntu egokienean mahatsaren harrera eta, tresna eta makinen garbiera sokon eta zehatzena, gure ardoak prozesatzen hasteko lehenengo baldintza da.\nEkipamendu tekniko aurreratuenak ez izan arren, arreta jarraia eta prozezuak kontrolpean edukitzeak beharrezko maila sortarazten digu. Mahats-azal Blaitze hotzean, hondarretan ontze edo ardoaren mailakako garbiera, gure erarako lan ekintzaren batzu dira.\nIntuizioak gainerakoa egiten du Blai txakolina kalitate maila gorena lortzeko.\nPROIEKTO BERRIAK / BERRRIKUNTZA\n1 - Txakoli Beltza garatzeko proiektua.\n2 - Txakoli Aparduna garatzeko proiektua.\n3 - BIO txakolina garatzeko proiektua.\nGure ingurugunekiko konpromisua aurrera eramateko asmoz, Blai BIO txakolina sortzeko azkenengo proiektu zoragarri honetan, EKO mahasti bat kudeatuko dugu.\n4- Geure Legami bilduma lortzea.\nMahasti honetako legamien isolamendua eta sailkatzeak, txakoli bereziagoak sortarzteko aukera emango digu.\nBlai, bertoko mahastizainekin zuzenki lan egiten duen upategi bat da. Honek mahasti bakoitzak eskaintzen digun berezitazunaz( ezaugarria) lan egiteko aukera ematen digu. Horrela osatzen ditugu gure ardoak. Gipuzkoako barnealdeko kementasuna, kostaldeko sotil eta freskotasunarekin nahasten da.\nOñatiko malda leunetan hegoalderantz zabaltzen direnn mahastiek eta Getariako bihotz erdian itsas alderantzeko aldapa gogorretan heltzen diren mahastiek, gure txakolinetan opa ditugun ezaugarri guztiak lortzeko laguntzen gaituzte.\nHondarrabi zuri, gure txakolinari oinarrizko nortasuna ematen diona.\nPetit Corbu edo Riesling, usaintze berezitazuna osatzeko erabiltzen dira.\nEuskal-Herriko Atlantiko aldeko ardo propioa da txakolina. Klima aldean, hezetazun altu eta eguzki eskasaz, mahastiek itsas aldeko eragina jasoko dute, distantziaren arabera. Antzinean, arrea, gradu gutxiko, aparduna eta garratza nabermeneko ardoa zen txakolina.\nGaur egun, teknologia aldeko aurreapenak eta aldaketa klimatikoak, txakolin garbi, fresko eta usaintsuak gozatzeko gaitu egiten digu, oraindik bere nortasuna gordeta, garratza kemena eta apar fina eskainiz.\nGURE LURRAREN MAMIA\n5 txakolin-mota egiten ditugu\nBlai Txakolin Zuri\nGetariako (kosta aldeko) 80% eta Oñatiko (barnekoaldea) 20% mahastietatik etorritako mahatsaz egina. Biak 100% Hondarrabi Zuri eta freskotasuna aroagotzeko heltze-puntu goiztiarra.\nTenperatura orohar kontrolpean, bere amarekin ondu egiten da hiru hilabetetan eta gero garbikera eta botilaratzea bere une egokienean.\nFruitu zuriko usainak eta zitriko ñabarduraz, garratza nabarmena eta apar finaz.\nBlai Txakolin Gorri\nGetariako (kosta aldeko) mahastietatik etorritako mahatsaz egina, 30% Hondarrabi Zuri eta 70% Hondarrabi Beltza, freskotasuna aroagotzeko eta arrosa kolore zurbila lortzeko heltze-puntu goiztiarraz.\nFruitu zuri eta gorriko usainak, belarretako ñabarduraz, garratza nabarmena, astringentzia leuna eta apar finaz.\nBlai Txakolin aparduna Itsas-aparra\nOñatiko (barnekoaldea) 100% mahastietatik etorritako mahatsaz egina, Hondarrabi Zuri freskotasuna aroagotzeko heltze-puntu goiztiarraz.\nBlai Txakolin Zuri bezala landua, legamiek gero botilan jango duen mahatsatik etorritako azukre zenbateko zehatzarekin mozten da hartzidura.\nEtzanda dago botila ardo onduen bitartean. Behin dastatze eta fisiko-kimiko analisia egokia izan, “degüelle” egin eta botilari behin-betirako estalkia jartzen zaio.\nGetariako (kosta aldean) mahastietatik etorritako mahatsaz egina,100% Hondarrabi Beltza. Ardo gazte baten lurrina eta arintasuna galdu barik, egitura eta gorputza aroagotzeko heltze-puntu erdi aurreatuaz.\n“Maceración Carbonica” erara landuaz ahalik eta usain eta bizitasun gehiago lortzeko aritzen gara. Geroko mahatsa zapalketa, hartziduraran temperatura kontrolpean eta azalak blaitze une egokienetan, ardoari oso more kolore bizia, garratza nabarmena, egitura ertaina eta apar puntu bat ahoan ematen dio.\nBlai Txakolin Zuri Sakona\nBi alde desberdinetako mahastietatik etorritako mahatsez egina:\n• Getariako mahastietatik, itsaldean, 85% Hondarrabi Zuri eta freskotasuna aroagotzeko heltze-puntu goiztiarraz.\n• Oñatiko mahastietatik, barnealdean Aizgorri mendipean, 10% Riesling eta 5% Petit Corbu, nahasketari mamitsutasuna eta umotze osoa lortzeko heltze-puntu aurreratua.\nMahats-azal blaitze hotzean egun batzuetan igarotakoa, tenperatura orohar kontrolpean, bere amarekin ondu egiten da 5 hilabetetan. Gero mailakako garbikera garatzen da botilaratu arte.\nFruitu zuri eta tropikal usainak, lore ñabarduraz, garratza leuna, mamitsu nabarmena eta apar krematsua.\nItsasaldi eta urpekaritza-murgiltze gozatzea gure Kantauri itsasoan…..mendira igotzea eta gure herri txiki batera hurbiltzea….jatetxe bateko mahaian jesartzea, garagardo bat daztatzea edo gure txakolindegi edo sagardotegi baten giroa bizitzea….hau bai dela osatzen gaituena!!!!\nBlai proiektuak sakon sentitzen dugun hori biltzen du: itsasoarekin maite grina, gure Herriarekiko harrotasuna eta Gastronomiarekiko gozamena gure ardo guztietan atzematen dira.\nGuillermo Castañosek, bere bizitza erdian zehar enologia aholkulari eta Dastatze-talde profesional askotako kide, eta Ion De Maríak, urte askotan garagardo artisau egile eta aditua, Blai Proiektoan lehenengo hurrats hau ematea erabakitzen dute. Carolina Kutz Garaizabal oreka emateko elkartzen da taldean. Hostalaritza eta Dastatzean erakutsitako trebetasunaz eta Enpresen arteko Harreman-komertzialetan experientziaz, Blai triangelua osatzen du emakume honek.\nIdatzi eta lehenbailehen erantzungo dizugu.


2022-2023 ikasturtean Lanbide Heziketako V. Euskal Planaren barruan eremu estrategikoetako jarduera-ildoak, Euskal Hezkuntza Sistemako Digitalizazio Jasangarrirako eta Sistema Adimendunetarako Plan Integrala, eta Euskal Lanbide Heziketako Trantsizio Berderako, Pertsonen Gaikuntzarako eta ETE-en Lehiakortasun Jasangarriari laguntzeko Plan Integrala garatzeko diru-laguntzak. - Hezkuntza saila\nOrdezko irakasleen gastuen zerrenda 2023ko apirilaren 1ean\nItunpeko ikastetxe pribatuetako irakasleen parte-hartzea sustatzea, honako hauetan estrategikotzat definitutako eremuetarako jarduketa-lerroak gara ditzaten 2022-2023ko ikasturtean: Lanbide Heziketako V. Euskal Plana, Euskal Hezkuntza Sistemako Digitalizazio Jasangarrirako eta Sistema Adimendunetarako Plana, eta Euskal Lanbide Heziketako Trantsizio Berderako, Pertsonen Gaikuntzarako eta ETE-en Lehiakortasun Jasangarriari laguntzeko Plan Integrala; jarduketa-lerro horiek deialdi honen 3. artikuluan zehazten dira.\nDirulaguntzak hiru zatitan ordainduko dira, honela:\na) Lehenengo ordainketan, onuradun bakoitzari emandako dirulaguntzaren zenbatekoaren % 50 ordainduko da, eta 18.1 artikuluan adierazten den epea bukatutakoan ordainduko da, baldin eta bitarte horretan dirulaguntzari uko egin ez bazaio, eta, betiere, 2022ko urriaren 28a baino lehen IV. eranskina (Liberatutako eta ordezko irakasleen ordu-dedikazioaren ziurtagiria) aurkeztu ondoren. Ziurtagiriarekin batera, Hezkuntza Jardueren Dokumentua (HJD) erantsiko da, bertsio itxian, behar bezala beteta eta ikastetxeko zuzendariak sinatuta. Bertan adieraziko da, «Eremu estrategikoetako jarduketa-lerroak» azalpenarekin, diruz lagundutako jardueran aritzen diren irakasle titular eta ordezkoen liberazioa.\nb) Bigarren ordainketa onuradun bakoitzari emandako dirulaguntzaren % 40koa izango da, eta 2023ko ekitaldian egingo da, diruz lagundutako jardueraren % 50 garatu ostean, betiere ebaluazioaz eta jarduera behar bezala garatzeaz arduratzen den erakundeak aldeko ebaluazio-txostena egiten badu, dagokionaren arabera, agindu honen 3. artikuluaren 3. zenbakian xedatutakoari jarraikiz, eta ordezko irakasleen gastu-zerrenda 2023ko apirilaren 1ean aurkeztu ondoren (V. eranskina).\nItunpeko ikastetxe pribatua izatea, eta 2022-2023 ikasturtean Lanbide Heziketako heziketa-zikloak ematea.\nDirulaguntzaren eskabidea aurkezteak baimena emango du Lanbide Heziketako Sailburuordetzak zuzenean egiazta dezan dirulaguntzen eskatzaileek betetzen dituztela zerga-betebeharrak eta Gizarte Segurantzarekikoak. Hala ere, eskatzaileak berariaz uka dezake baimen hori, eta, halakorik egiten baldin badu, betebehar horiek betetzen dituela egiaztatzen duten administrazio-agiriak aurkeztu beharko ditu.\nDiru-laguntzei buruzko Lege Orokorreko (azaroaren 17ko 38/2003) 13. artikuluan ezarritako egoeraren baten ez egotea.\nXede bera duten eta bestelako administrazio edo erakunde publiko zein pribatuei eskatu zaizkien eta, hala badagokio, haietatik jaso diren dirulaguntza, laguntza, diru-sarrera edo baliabideen zenbatekoa eta erakunde emailearen izena eskabidean adierazi.\nEskabidean dagokion erantzukizunpeko adierazpena markatu behar da eta, sartuta badago, zehaztu zein prozeduratan.\nIII. Eranskina-Eskatutako jarduerari buruzko fitxa (zip , 1.56 MB)\nAgindu honen babesean aurkeztutako eskabideei buruzko ebazpena emateko eta jakinarazteko, gehienez ere sei hilabete izango dira, Agindua argitaratu ondorengo egunetik aurrera.\n2022ko urriaren 28a baino lehen\nIV. Eranskina - Liberatutako eta ordezko irakasleen ordu-dedikazioaren ziurtagiria (zip , 1.56 MB)\nHezkuntza Jardueren Dokumentua (HJD)\nBertsio itxian, behar bezala beteta eta ikastetxeko zuzendariak sinatuta erantsiko da. Bertan adieraziko da, «Eremu estrategikoetako jarduketa-lerroak» azalpenarekin, diruz lagundutako jardueran aritzen diren irakasle titular eta ordezkoen liberazioa.\nV Eranskina. Gastuen laburpena (zip , 1.16 MB)\nJasotako dirulaguntzari egotz dakizkiokeen gastuen laburpena\n2023ko irailaren 8a baino lehen\nV. Eranskina - Gastuen laburpena (Oharrak) (zip , 1.16 MB)\nVI. Eranskina - Amaierako justifikazio-memoria (zip , 1.16 MB)\nOrdezko irakasleen lan-kontratuaren kopia autentikoa\n4. 1. a) artikuluan aurreikusitako kasuan bakarrik (Irakaskuntza-jarduera (zuzeneko irakasletza) eta hari lotutako bestelako jarduera osagarriak garatzeko ordezko langileak kontratatzeko kostuak, betiere jarduera horiek garatzen badira diruz lagundutako jarduera egiteko liberatutako irakasleei esleitutako orduetan).\nDiruz lagundu daitekeen gastuaren estaldura-aldia osoari dagozkion ordezko irakasleen nominen kopia autentikoa\nEstaldura-aldia: 2022ko irailaren 1etik 2023ko abuztuaren 31ra


Datozen Ikuskizunak - Teatro Arriaga Antzokia\n2022ko abuztuaren 18tik, irailaren 11ra\nBroadwayko komedia musikal handia, askatasun indibidual eta kolektiboari egindako kantua.\n2022ko irailaren 14tik 18ra\nMilesentzat sexua obsesio dela aprobetxatuta, Palestrionek plan bikaina antolatuko du…\n2022ko irailaren 22a\nBizitzari aurrez aurre begiratzen diote 50 urteen langa igaroa duten emakume hauek.\n2022ko urriaren 01a\nAmets bat eraiki zuen gizon baten bizitza irudikatzeko abestiak, istorioak eta eszenak.\n2022ko urriaren 02a\nZerbait esan nahi al du abizena gordetzeak edo aldatzeak?\n2022ko urriaren 03tik 04ra\nGurpil-aulkia ez da oztopo sexurako, ezta maitatzeko ere… eta maitatuak izateko?\n2022ko urriaren 06a\nZorroztasun artistiko eta tekniko handiko ikuskizuna, zentzumenezko esperientzia xarmagarria.\n2022ko urriaren 07tik 08ra\nEmakume ausart eta konprometitu bat, bahiketa bat, gobernu ustela… azpikeria lehen planoan.\n2022ko urriaren 14a\nInork ez du zure berri izango, inork ez du nire berri izango, inork ez du gure berri izango.\n2022ko urriaren 16a\nVienako Operako ohiko bi ahotsek opereta kontzertu eder batekin gozaraziko digute.\n2022ko urriaren 17a\nEnbatak eta erauntsiak izango dira, baina porturik ikusten ez denean ere imajinatzen jarraitzea da erronka.\n2022ko urriaren 19tik 20ra\n2022ko urriaren 22tik 23ra\nSinbolismoz eta samurtasunez betetako musika-narrazioa elkartasuna eta ingurumenarekiko errespetua transmititzeko.\n2022ko urriaren 26a\nZer gertatzen da maitasunarekin, diruarekin obsesionatuta dagoen gizarte batean?\n2022ko urriaren 27a\nInterpretazio sutsuak eta benetako emoziozkoak soprano handi baten eskutik.\n2022ko urriaren 29tik 30ra\nDantzatu, pentsatu, abestu eta bizitzaren agertokia bere egiten duten emakumeak.\n2022ko azaroaren 04tik 06ra\nGorde erakusten duzuna baino gehiago. Esan dakizuna baino gutxiago.\n2022ko azaroaren 10a\nEskafandrak jantzita; proposamen berritzaile, komiko eta espazialarekin datoz.\n2022ko azaroaren 12tik 13ra\nFederico García Lorcaren bizitzari buruzko antzezlan dinamikoa, ausarta, gaurkotasunekoa eta, aldi berean, argigarria.\n2022ko azaroaren 14a\nOratorio sinfonikoa eta korala, Xabier Lete poeta ahaztezinaren obra eta pentsaera jorratzen dituena, eta hura omentzen.\n2022ko azaroaren 17a\nTelmo Zarraren mitoa gorenera eraman zuten giza balioak nabarmendu nahi ditu Adriana Bilbao bilobak, dantzaren bidez.\nDantza - Agertoki irekia\n2022ko azaroaren 24tik 26ra\nJolastea da, beldur izatea da eta borrokatzea da. Borrokatzea eta barre egitea. Emakumeen beldurretan barrena eginiko bidaia da.\n2022ko azaroaren 27a\n71 urte, 8 belaunaldi eta 150 dantzari baino gehiagok bere izatearen barneak erakutsiz.\n2022ko abenduaren 01tik 03ra\nArrakastari, porrotari eta fikzioan zein hortik kanpo ditugun rolei buruzko satira eta hausnarketa.\n2022ko abenduaren 04a\nLan berri bikaina, eskuzabala eta oparoa, haren errepertorioko ezinbestekoei batuko zaiena.\n2022ko abenduaren 06a\nHegoafrikako ahotsik onenak musika- eta alaitasun-festa ziurtatzeko.\n2022ko abenduaren 09a\nMOOR KRADen ez dago gezurrik, ez moral bikoitzik, ez bizitza paralelorik. Hemen, den guztia argitara ateratzen da.\n2022ko abenduaren 10a\nGaur gauean, musen eskutik, Lesboseko poeta handia ulertzen saiatuko gara.\n2022ko abenduaren 11a\nBizitza berri baten bila alde egiten dutenentzako itxaropen doinuak.\n2022ko abenduaren 12a\nEmanaldietan, artistak eta publikoak beren sentikortasuna partekatzen dute musikaren bidez\n2022ko abenduaren 15tik 18ra\nXX. mendeko komediarik handienetako baten egokitzapena, izugarrikeriari aurre egiteko antzerkiak duen indarraren ikurra.\n2022ko abenduaren 19a\nXX. mendeko herri-musikako diskorik ederrenari eta artista ahaztezinari egindako omenaldia.\n2022ko abenduaren 20a\nBizitzari, ilusioari eta itxaropenari eskainitako kantua, estimuluz eta emozioz betetako etorkizunaren aurrean.\n2022ko abenduaren 22a\nBere edertasun paregabeak garai guztietako musika lan handietako bat bihurtzen du.\nMari jainkosak ezpala bat hartu eta lau soka josi zizkion... eta haurren irudimenak hegan egingo du istorio musikatu honekin.\nIpuin musikatuaren kontzertua - Agertoki irekia\n2022ko abenduaren 28a\nTolosako soprano handiaren bizitza-ibilbideko musikan zehar egindako bidaia.\n2022ko abenduaren 29tik 30ra\nMagiarekin ilusioa piztea eta jendeari barre eginaraztea dira telebistako mago ezagunaren ezaugarriak.\n2023ko urtarrilaren 03tik 05ra\nDickensen ipuin ezagunean oinarritutako haurrentzako opera.\n2023ko urtarrilaren 06tik 08ra\nZauri ireki ugari dituen barne-borroka eta orro egiteari uzten ez dion pantera.\nEZ NAIZ INOIZ DUBLINEN EGON\n2023ko urtarrilaren 10tik 11ra\nAmetsen edertasun hauskorrari buruzko komedia familiarra, errealitatetik ihes egiten laguntzen diguten mekanismo eder horiei buruzkoa.\n2023ko urtarrilaren 12tik 15ra\nBegirada zuhur eta errukigabea garai bateko Espainiari buruz, gizakiari buruz eta munduari buruz... baita egungo Espainiari buruz ere.\nOMENALDIA FELIP PEDRELL-I\n2023ko urtarrilaren 17a\nAlbeniz, Granados, Falla eta abarren maisu izan zen musikologo eta musikagile handiaren legatuaren aldarrikapena.\n2023ko urtarrilaren 20tik 21ra\nPieza mitiko baten egungo ikuspegia eta estreinaldi bat: Europako dantza-konpainia handietako baten programa bikoitz zirraragarria.\n2023ko urtarrilaren 23a\nErrezital honetan, inflexio-garai batean norberaren zein gizaki guztion esperientziei buruz idatzitako poemak musika akustikoarekin uztartzen dira.\n2023ko urtarrilaren 28a\nEta hainbeste babestuz, babesik gabe utziko dute… eta bizitzak min emango dio.\n2023ko otsailaren 02a\nXVII. mendearen bukaerako bizimodu sutsu eta ikusgarria islatzen duten aria bikainen interpretazio hunkigarria.\n2023ko otsailaren 03a\nSustrai flamenkoak eta gogo askea dituen abeslari bikainak boleroei eta tangoari egiten dien maitasun-aitorpenak zure bihotza harrapatuko du.\n2023ko otsailaren 04tik 05ra\nDesgaitasunaren kontzeptua hankaz gora jarri eta bizidun orok bere burua gobernatzeko duen eskubidea aldarrikatzen du.\n2023ko otsailaren 07tik 08ra\nBakarrizketaz beteriko kontzertua, abestiz jositako bakarrizketa.\n2023ko otsailaren 11tik 12ra\nIkuskizun ausart eta berritzaile honetan, Kanadako konpainiak bere talentua erakutsiko du nazioarteko hiru koreografo handiren lanak biltzen dituen egitarauaren bidez.\n2023ko otsailaren 14a\nLIEDaren historian funtsezkoa den zikloa, bi antzezle handiren eskutik.\n2023ko otsailaren 17tik 26ra\nBarojaren narratiba-lanak badu antzerki-sena, eta haren hitzak dantzan jartzen du irudimena.\n2023ko otsailaren 20a\nLetra eta melodia oso landuak, begiak itxita entzun eta gozatzekoak.\nLAS QUE FUERON SILENCIO\n2023ko martxoaren 02tik 05ra\nAskatasuna eta duintasuna kendu nahi izan zizkieten emakumeei eta isilean bizi behar izan zuten pertsona guztiei eginiko antzerki-omenaldia.\n2023ko martxoaren 07a\nEmakumeen konposizioan barrena egindako soinu-bidaia bat: Barrokotik aro garaikidera.\n2023ko martxoaren 11tik 12ra\nNeba-arrebek lehen pertsonan bizi izango dute nolakoa den ipuin magiko batean parte hartzea.\n2023ko martxoaren 15a\nIstanbuletik hegoaldera dagoen segurtasun goreneko irla-espetxe bateko preso bakarra da Abdullah Öcalan. Benetako gertaeretan oinarritua.\n2023ko martxoaren 16a\nMusika, breakdance, arte bisualak... surrealismoa XXI. mendera hurbiltzen duen muntaia ikusgarria.\n2023ko martxoaren 17a\n58 segundoan, zenbait erabaki pilatzen dira big-bang batean eta oraindik aurkitzeko dagoen etorkizun batean.\n2023ko martxoaren 18a\nGogo asekaitza duen, eta moda, araudi eta ortodoxiatik at kokatu izan den kantaria.\n2023ko martxoaren 19a\nMusika korala eta gehiago, itsasoari begirada poetikoa, zein sakona, alaia eta gazi-gozoa emateko.\n2023ko martxoaren 21a\nErotismoaren, heriotzaren edota bakardadearen kontzeptuen inguruko egitarau interesgarria Espainiako musikan gorabidean diren bi artistaren eskutik.\n2023ko martxoaren 22tik 23ra\nZoritxarrez, behin eta berriro errepikatzen dira gerrak. Zorionez, maitasunak hor jarraitzen du beti.\n2023ko martxoaren 25a\nKomediantearen lanbideari egindako omenaldia, urratzeko duen gaitasuna dela eta hainbestetan deabrutu baita\n2023ko martxoaren 29a\n«Aingeruek, ahotsik balute eta abestuko balute, zure ahotsa izan beharko lukete», esan zion Jaume Aragallek.\n2023ko martxoaren 30tik, apirilaren 01ra\nBizitzari, oroitzapenei, adiskidetasunari eta denboraren igarotzeari buruzko gogoeta, umorez eta pentsamenduz betea.\n2023ko apirilaren 15a\n2023ko apirilaren 18a\nEspainiako zenbait musikagile garrantzitsu Alemanian trebatu, eta lied bikainak konposatu zituzten.\n2023ko apirilaren 19a\nEspainiar errefuxiatuen kontuak entzuteaz asperturik, mexikar zerbitzari batek konponbide bat aurkitu du…\n2023ko apirilaren 21tik 22ra\nEmakume bat, epaiketa historiko bat, eta aldatu egin den —edo agian ez hainbeste— gizarte baten isla.\n2023ko apirilaren 24a\nZenbait euskal idazle eta bertsolari ezagunekin batera konposatutako kantuak abestuko ditu.\n2023ko apirilaren 28tik 29ra\nDramaren eta komediaren artean, bizitzaren eta heriotzaren artean eta maitasunaren eta ahanzturaren artean eginiko bidaia emozionala.\n2023ko maiatzaren 06tik 07ra\nElkarrekin, hiriko biztanleen "bihotza aldatzeko" zereginari ekingo diote.\n2023ko maiatzaren 11tik 21ra\nIzenburu ahaztezina inoizko komedia musikalik erromantikoenarentzat.\n2023ko maiatzaren 23a\nErromantizismoaren aldiko abesti-ziklo xarmantak, eduki emozional handiko poemetan oinarritutakoak.\n2023ko maiatzaren 25tik 28ra\nObra honek gerrari uko egin eta bakearen eta indarkeriarik ezaren alde egiten du bizitzarako bide gisa.\n2023ko ekainaren 02tik 03ra\nClowns, koreografia bihurtutako anarkia-zurrunbiloa / The Fix, energia samur eta hauskorra agertokian\n2023ko ekainaren 13a\nCarner-en asmamen poetikoan zehar egindako bidaia, David Alegret-en tinbre finaren eskutik.\n2023ko ekainaren 22tik 24ra\nHiru bakarlari handi eta munduko musika-talderik onenetako bat opera berri eta hunkigarria eskaintzeko.


Hitanoa beldurrik gabe - Elgeta - Goiena.eus\nHitanoa beldurrik gabe\nMaider Arregi 2021-12-03 12:07\nHitanoa noiz erabili behar da? Gaizki egin arren, hitanoz jardun behar da? Zergatik galdu da belaunaldi berrien artean hitanoa erabiltzeko ohitura? Juan Martin Elexpuru, Elgetako hitano irakasleari eta Ane Bilbao hitano ikaslearekin jardun dugu galdera horiei buruz hizketan.\nElgetan ere hirugarrenez antolatu dute hitanoa berreskuratu eta bultzatzeko ikastaroa. Juan Martin Elexpuruk, ikastaroko irakasleak, hitanoaren transmisioak zertan huts egin duen azaldu du: "Badira hitanoaren erabilera galtzear egotearen zenbait arrazoi. Baina kontuan izan behar dugu euskara bera ia galtzear ere egon dela. Horregatik, hika bigarren mailara igaro zen. Hala, transmisioan asko galdu da, eta gurasoek ez diete seme-alabei irakatsi. Euskaldun berri asko ere sortu da, eta horiei ere ez zaie hitanoa irakatsi eta transmititu".\nZorionez, baina, egun gizartean badagoela hitanoa ikasteko gogoa eta nahia azaldu du: "Hikak asko ematen du. Lagun arteko eta konfiantzazko giro beroa sortzen du. Etxera iritsi eta zapatilak jartzea bezalaxe da: gertutasunaren isla da; halaber, borrokan ere hika erabiltzen da. Hikak halako berbeta bero bat ematen du".\nMaiz, ordea, hitanoa ez da ondo erabiltzen; gehientsuenetan, ez beti, belaunaldi gazteen artean. Baina zer da hobea, hika gaizki erabiltzea edo ez erabiltzea? Zalantzarik gabe, erabiltzearen aldeko hautua egin du Juan Martin Elexpuruk: "Hizkuntza bat erabili egin behar da; beraz, hitanoa beldurrik gabe egin behar dugu; baita zuka ere. Denak erabiltzearen aldekoa naiz. Alboan lagunen batek zuzentzen bagaitu, ondo, baina erabili, erabili egin behar dugu hitanoa".


Covid-19 koronabirusa: Positiboak Nafarroan, 2021eko irailak 23\nLau pertsona ospitaleratu behar izan dituzte, eta horrenbestez, 44 dira erietxean daudenak, 13 ZIUn.\nNUPeko txertaketa gune handia berriki itxi dute Nafarroan. Argazkia: EFE\n85 urteko gizonezko bat hil da koronabirusak jota eta lau pertsona ospitaleratu behar izan dituzte Nafarroan. Dena dela, izurriaren transmisioa baxua da Foru Erkidegoan, eta asteazken honetan 18 positibo berri zenbatu dituzte.\nDatuok eta azken hilabeteko bilakaerak agerian utzi dute atzo Osasun Publikoaren Institutuak iragarritakoa: covid-19aren zirkulazio epea bukatutzat eman daitekeela.\nHeriotza berri horrekin, 1.243 dira pandemia hasi zenetik zendutakoak. Ospitaleetan 44 pertsona daude (bezperan baino lau gehiago), eta horietatik 13 ZIUetan daude.\nEguneko kutsatzeei dagokienez, 1.603 proba diagnostiko egin ostean atzeman zituzten 18 positiboak (proben % 1,3). Zazpigarren egunez jarraian atzeman dituzte 30 positibo baino gutxiago. Gainera, bezperan baino zortzi kasu gutxiago dira. Urrun daude duela astebete hautemandako 50 kutsatzeetatik, eta are urrunago duela 14 eguneko 81 kasuetatik.\nUdalerri eta osasun guneei dagokienez, Cascanten eta Iruñeko Donibane auzoan bina kasu zenbatu dituzte, eta kutsatzeren bat atzeman duten gainerako herrietan bat bakarrik hauteman dute.


Benetako hizkera - Deia\nxabier euzkitze 14.03.2021 | 01:09\nAZKOITIAN pilota jaialdi dotorea izan zen otsailaren 5ean. Hara joan ziren lagun bakanek zinematik irteten ari zirenekin egin zuten topo. Askoz arnasa handiagoko lekua da frontoia, baina harako sarbiderik ez zegoen, zinemarakoa libre. Ez dira erraz ulertzeko kontuak.\nIkuslerik gabeko garaiotan, pilota partidak ere oso desberdinak dira. Artekarien trabes-hotsik ez; tantorik ikusgarriena egin eta txaloak jotzeko jendea falta; harmailetako harrabotsa eta xaribaria eskas... Pilotaren hotsa eta pilotarien garrasiak, aldiz, egundo baino ozenago entzuten dira. Ikusle batek baino gehiagok esan didate nondik atera duten pilotariek horrelako oihuak egiteko joera. Ez dut uste lehen baino orro handiagoak egiten dituztenik, entzun egiten dira aise gehiago. Ez builak bakarrik, baita solasak ere, eta ez dira beti batzuek nahi genukeen mintzairan eginak izaten.\nEzagun edo izar izateak ez du inor eredugarri bihurtzen, baina ezin ukatuzkoa da haien eredura jokatzen dutela haur eta gaztetxoek. Duela urte batzuk, orain ez hainbeste, baziren hutsaren hurrengo motiboekin aho-beteka kabendioska hasten zirenak, atseden-seteko aulkia lau zati eginda utzi arteko onik izaten ez zutenak, epaileei edozein moduz oldartzen zitzaizkienak. Jokabide desegoki horiek berehalako isla izan zuten, segituan kopiatu zituzten hainbat gaztetxok. Beldur naiz hizkuntza-jarrerek ere ez ote duten eragin berbera. Bi pilotari euskaldun aulkian edo pilota-aukeraketan erdaraz sumatzeak erabat trenputxartzen gaitu hainbat zale eta mezuak saldoka bidaltzen dizkigute, zalantza artegagarri batek ilundurik; zein ote da aldageletako errealitatea, benetako hizkera? Euskaraldirako ateratako argazkiaren ondoren, zein hizkuntzatan eginak izan ote ziren beren arteko txantxak eta iruzkinak?\nEdonork du zein hizkuntzatan mintzatu erabakitzeko eskubidea, jakina!, baina izan bitez hautu horrek dakartzan ondorioen eta hedatzen duten ereduaren jakitun. Jakin bezate euskaraz egiten duten bakoitzean zer nolako poza hartzen duten telebistaren bestaldean dauden milaka lagunek, eta nolako eragin biderkatzailea izan dezakeen haien ereduak.


Escrito el 10 de Noviembre de 2011 en vasco con un tamaño de 1,87 KB\nArimaren teoria:. : arimaren oreka gizakiaren zuzentasuna eta zoriontasuna gakar.Gizakia bitan banatzen du:\nArima:betiko, hilezina ta betierekoaGorputza:hilkorra,zantarra eta arimaren kartzela.Arima hiru zatitzan eta gorputz zatia egokitzen dio.Zati arrazionala:gizakiaren goi.mailako gaitasuna da. Buruan kokatzen du eta gidaria da. Pentsatuko dua. Bere bertutea prudentzia izango daZati oldarkorra:ausardiaren eredua izang da eta bihoetzean kokatu. Zaldi zuria izango da. Bere bertutea sendotasuna\nZati irritsua:plazerra, nina, nahia, sentimenduak…gerrialdean, sablean. Zaldi beltza izango da eta bere bertutea neurritasuna.\nHiru hauetatik arrazoi-arima nagusitu behar da hiltzen ez den bakarra delako.Hiri ideala, politika:Arimaren teorian oinarritzen da. Estatu bat Nola izan beharko zen zehazten du. Z zuen jarraitzeko eredurik, berak sortu zuen. Errepublika da honn testuingurua, zuzentasuna helburu duelarik. Zuzentasunik gabe ez dago elkartean bizitzerik. Hiritarrak hauen eginkisuna betetzn badute, lortuko da. Gaitasunn eta arimaren araberakoa izango da bakoitzaren zregina.bestalde,gizakiek elkarrenganako elkarkidetza bizitzeko elkarlanean jardutera jo behar dute.platonen iritziz,hobea izando da jaiotzez dituen trebezietara doituz gero.platonen ustez gerraren zergatiak ekonomikoak dira.\nbertutea platon platon eta aristoteles aristoteles arima hilemorfismo bertutea adibidea arimaren teoria aristotelica bertutea eta hiri ideala platon eta aristoteles hilemorfismo hiri ideiala platonen hiri ideala


Fauna eta landaretza | AYUNTAMIENTO DE OCHAGAVÍA / OTSAGABIA\nAbodi mendilerroaren hegoaldean eta ekialdean pinu gorria da nagusi, eta landare belarkara askoko goi eremuetan zuhaitzik gabeko larreak, Zaraitzuko ardien bazkaleku dira, udan hara joaten baitira larratzera. Iparraldean pagoak eta izeiak dira nagusi. Abodi eremu egokia da txilarra, iratzea eta zuhaixka-formako gainerako landareak hazteko.\nFaunari dagokionez, hegaztiak ugariak dira, horietako asko sarraskijaleak. Ugatz, sai, bele eta sai zuri asko daude inguruan. Mendi-txirriskila, hegatxabala, garraztarroa eta mendi-txirta bezalako hegazti txikiak ere badira.\nInguru hau gozatzeko garairik egokiena uda da, orduan izaten baita ekosistema osoa goieneko unean.\nIratiko basoaren balio ekologiko nagusia pagoz eta izeiz osatutako eremu zabalak dira. Pagadi trinkoak 35 metroko garaierakoak dira askotan, eta tartean izeien piramide formako adaburuak nabarmentzen dira. Pagadi-izeidiaz gain, haritza, astigarra, ezkia, lizarra eta beste zenbait espezie ere badira.\nFlora ikusgarria da Iratin, eta fauna ere aberatsa da oso. Irati basoan bizi diren ugaztun handien artean, orkatzak, basurdeak eta oreinak dira aipagarrienak. Ehunka urte dituzten zuhaitzen zuloetan muxar grisak bizi dira. Lepahoria, igaraba, Pirinioetako desmana eta hanka zuriko ur-satitsua ere oso ohikoak dira Iratin.\nHegaztiei dagokienez, okil beltza eta okil gibelnabarra nabarmentzen dira, eta harraparien artean, aldiz, ugatza, belatz handia eta arrano beltza.\nHoriez gain, erreserba biologiko honetako erreketan anfibio asko dira, Pirinioetako uhandrea esaterako.


2014 urtarrila | Angelu itsua\nSegikoak izatea leporatuta Espainiako Auzitegi Nazionalean epaitzen ari diren 36 gazteren kontrako epaiketa bukatzear da. Gaur akusazioak hitz egingo du, bihar defentsak eta etzi amaierako alegatuak irakurriko dituzte. Gazteen alegatua agerraldi publiko batean ezagutaraziko dute, eta pertsona ezagunen babesarekin, tartean Jesus Egiguren, Txema Montero, Toti Martinez de Lezea, Alex Txikon eta Miren Amuriza. Idatziaren berri jada izan dugu sare sozialetan, hainbat lagunen irakurraldiak ere jarri...\nEspainiako Audientzia Nazionalean ezker abertzaleko kideen kontra egiten ari diren 35/02 auziaren epaiketan, auzipetuak harri eta zur geratu dira aste honetan, poliziaren deklarazioak entzun ostean. Gaurkoa oso egun inportantea izan da 35/02 auzian, gure kontrako akusazioak indargabetu baititu informe nagusia siñatu zuen poliziak #libre — Floren Aoiz (@elomendia) January 14, 2014 #LIBRE! Ustekabeko jauzia 35/02 Sumarioan: polizia perito nagusiak onartu du inputazioek ez dutela oinarririk eta...


Ez dira betiko garai onenak | Politika | Berria\nZazpi urtean ia 200.000 boto galduta, ataka estuan dago PSE-EE; hori ikusirik, batzuek belaunaldi berrietan jarri dute egoera horri buelta emateko itxaropena.\nPSE-EEko zenbait kide, Ramon Rubial buruzagi sozialista historikoaren aldeko omenaldian, joan den urriaren 28an, Bilbon. BERRIA Tamaina handiagoan ikusi\nGaur egun pisua eta ordezkaritza duten euskal alderdien artean PSE-EE da zaharrena —lehenengo taldea 1886an eratu zen Bilbon, Sabino Aranak EAJ sortu baino bederatzi urte lehenago—. Erro sakonak bota zituen Bizkaiko eta Gipuzkoako zenbait eskualdetako langileen artean, eragile oso garrantzitsua izan zen Euskal Herria astindu zuten XX. mendeko gertakari nagusietan —mende hasierako langileen borrokak, 1936ko gerra, Francoren diktadura—, eta azken berrogei urtean ere euskal egoera zedarritu duten tradizio politikoetako bat izan da.\nGaur egungoak, baina, ez dira PSE-EEren garairik onenak. Duela zazpi urte, 2009ko martxoaren 1ean egindako hauteskundeetan, 318.112 boto eskuratu zituen Araban, Bizkaian eta Gipuzkoan. Eusko Legebiltzarrerako bozetan alderdiak inoiz lortutako boto kopururik handiena izan zen hori, eta, horri esker, PSE-EEk 25 legebiltzarkide eskuratu zituen, eta Patxi Lopez lehendakari izendatu ahal izan zuen —EAJk boto gehiago izan zituen, baina PPren sostenguak ahalbidetu zuen Lopez Ajuria Enean ezartzea—.\nZazpi urte baino ez dira igaro geroztik. Joan den iraileko hauteskundeetan, 126.139 boto eskuratu zituen PSE-EEk, 2009ko haietan baino 191.973 gutxiago, hau da, bidean botoen %60,34 utzita. Emaitza horiekin, gaur egun PSE-EEk bederatzi legebiltzarkide baino ez ditu, eta erakunde horretako laugarren alderdia da.\nEuskal sozialismoaren erreferentzia izan diren PSE-EEko buruzagi askok utzi dute politikaren lehenengo lerroa, edo Espainiako politikagintzarako jauzia egin dute. Ba al dator inor horien atzetik? Baietz uste dute PSE-EEko zenbaitek. Jesus Egiguren PSE-EEko presidenteak, esaterako, idatzita utzi du alderdiaren etorkizuna etorriko dela egun 40-45 urte inguru duen eta udal politikan edo bestelako eginkizunetan trebatu den belaunaldi horrek urrats bat aurrera egitetik. Mikel Torres izan daiteke horren adibidea; 1970ean Portugaleten (Bizkaia) jaioa, bere herriko alkatea izateaz gain PSE-EEko Bizkaiko idazkari nagusia ere bada, eta askok uste dute etorkizunean rol garrantzitsua joka dezakeela alderdiaren berriztatze prozesuan.\nMiguel de los Toyosek (Eibar, Gipuzkoa, 1968) 21 urte eman ditu Eibarko Udalean, lehen zinegotzi eta orain alkate. Haren aita ere PSEko kide eta Eibarko zinegotzia izan zen, eta aitaren osaba Juan de los Toyos izan zen, sozialista historikoa, Espainiako Bigarren Errepublikaren ikurra Eibarko udaletxean estreinakoz eskegi zuena eta Jose Antonio Agirreren lehenengo Jaurlaritzan sailburu izandakoa.\nDe los Toyosek ere uste du PSE-EEk baduela «giza kapitala» egoerari buelta emateko: «PSE-EEk baditu balio handiko gizon eta emakumeak, lan handia egiten dutenak. Beharbada haietako batzuei iritsiko zaie pauso bat aurrera emateko garaia, batzuetan mezu berriek aurpegi zaharrekin ez dutelako eragin berdina. Ziur nago alderdiak horri ere aurre egingo diola, presarik eta traumarik gabe».\nEibarko alkateak ez du ukatzen euskal sozialismoa «une zailean» dagoela: «Autokritika egiteko gauza izan behar dugu. Ez dugu jakin gizartea irakurtzen; Egigurenek esan zuen moduan, ETA duela bost urte desagertu zen, eta euskal gizartea aldatu da, baina, beharbada, PSE-EEk ez du jakin erritmo berean aldatzen».\nMikel Serranok (Urretxu, Gipuzkoa, 1972) hirugarren agintaldia du Zumarragako alkatetzan (Gipuzkoa), iazko udal hauteskundeetan oso emaitza ikusgarriak lortu ostean —Udalak dituen hamahiru ordezkarietatik zortzi sozialistak dira—. Serranok ere uste du gogoetarako arrazoiak badaudela, eta «gertutasuna berreskuratzeari» beharrezko deritzo: «Udal kudeaketan aritzen garenok derrigorrean herritarrengandik gertu egoten gara horretarako aukera badugulako, baina akaso beste maila batzuetan gertutasun hori apur bat galdu da».\n«Herritarren beharretatik gertuago» egon behar horri garrantzi handia ematen dio Serranok, baina nabarmendu du gogoeta hori lehenagotik datorrela: «Badaramagu lau-sei bat urte planteamendu hori bideratu nahian. PSEk oso historia luzea du, eta horrelako momentu zailak lehenago ere izan ditugu. Nik uste dut aukera gisa hartu behar direla»\nPSE-EEren egoerari PSOEren barne krisia gehitu behar zaio, PSOEren idazkari nagusi ohi Pedro Sanchezek dimisioa eman eta Mariano Rajoyren inbestidura saioan PSOEko diputatuak abstenitu ondoren. De los Toyos eta Serrano bat datoz egoera horrek ez diola PSE-EEri laguntzen. «Barne giroa liskartsua denean, horrek mesfidantza sortzen du hautesleengan, logikoa denez. Jendeak pentsatzen du: 'Euren artean ados paratzeko gauza ez badira, nolatan izango dira denon etxea konpontzeko gai?'. Horrek, jakina, ez du lagundu», azaldu du Eibarko alkateak.\nPSE-EEren barne eztabaidetan askotan agertu izan dira Euskal Herriko kultur eta identitate ezaugarriei hobeto egokitzeko beharrari buruzko gogoetak —Egigurenek baskismo hitzarekin definitu zuen hori—. Serrano euskalduna da, eta aitortu du beti «positibotzat» jo dituela sozialismoak «euskara, euskal kultura eta euskal sentimendua» bere egiteko ahaleginak, baina pentsatzen du batzuetan eztabaida hori «kanpotik» erabili dela sozialisten arteko balizko banaketa agerrarazteko, eta argi utzi nahi du «horrelakorik» ez dagoela.\nDe los Toyosek pentsatzen du PSE-EEk lurralde auziaz «konplexurik gabe eztabaidatzeko» gauza izan behar duela, baina ez du uste hori egun «euskal gizartearen lehentasuna» denik: «Gaia mahai gainean jartzen denean horri heldu beharko diogu, gure ikuspegi federalistatik, baina benetan pentsatzen dut gizarteak orain ez digula horren inguruan apelaziorik egiten, beste kezka batzuk dituelako».


Irungo Harrera Sareak 2.000 pertsonatik gora artatu ditu 2020 urtean zehar | Angula Berria\nHasiera » Irungo Harrera Sareak 2.000 pertsonatik gora artatu ditu 2020 urtean zehar\nIrungo Harrera Sareak 2.000 pertsonatik gora artatu ditu 2020 urtean zehar\nZKA argitaratua 26 / Urt / 2021\nIrungo Harrera Sarea.- Pandemia egoera dela eta migrazioa jaitsiera nabaritu da eta Sarearen lanak ere baldintzatuak egon dira aurten. Izurritearen lehen 4 hilabeteetan, martxotik ekainera ez zen inor iritsi.\nBataz beste 8-10 pertsona atenditu dira egunero. Horietatik %8 inguru emakumeak dira eta %6 adin txikikoak. Nazionalitateka eta gehienetik gutxienera, hartu dira Ginea Conakry, Mali, Boli Kosta, Senegal eta beste batzuk.\nLan-taldeei dagokionez: harrera taldea (informazioa, eskubideak eta argibideak) 1.500 lagun hartu ditu; gau txori taldeak (gauean iristen direnak aterpetxera bideratu) 1.150; erropa taldea (pandemiarekin larrialdiko kasuak bakarrik), 200 lagun\nMigranteen profil aniztasuna. Dublinatuak eta Europan bi urte baino gehiago pasa duten migranteak heltzen ari dira Irunera.\nDublinatuak deiturikoak, asiloa Europara sartu diren herrialdean eskatzera behartzen ditu Dublingo Hitzarmenak. Beste herrialde batean eskatuz gero, sartu ziren herrialdera itzultzen dituzte eta migrazioa berriro hasten dute. Kasu ugari ikusten dira Irunen.\nBestalde, geroz eta gehiago dira paperak eduki eta krisiagatik etab. galdu eta egoera irregularrean erortzen direnak. Horregatik migrazioa berriro hasten dute, lan bila. Horrelako pertsonak ere iristen dira.\nAzkenik, asiloa ezeztatu dietenak daude. Hauek ere ezin dira aterpean sartu, estatuan eskatzen zaien baina denbora gehiago daramatelako.\nPertsona hauei guztiei ez zaie aterpean sartzeko aukera ematen eta beraz, kalean geratzen direnak daude maiz, nahiz eta albergean tokia egon, diru publikoa xahutu eta migranteen zaurgarritasun egoera areagotuz (hotzaldiak aktibatzen direnean ezik. Horretarako temperatura 8 gradutik jeitsi behar da).\nEgoera hori konpontzeko eskatzen zaie aterpea eta bertako arauak kudeatzen dituzten erakundeei, dauden baliabideak pertsona zaurgarrien beharretara ahal den hoberen moldatzeko. Horretan IHS erakundeekin elkar lanean aritzeko prest dago, beti bezala.\nBestalde Frantziak eta Espainiak mugen kontrola areagotu dutenetik, migrazio baldintzak okerragotu dituzte eta trafikanteak hori profitatzen dute. Migranteek arazo gehiago dituzte modu seguruan migratzeko eta zaurgarritasuna areagotu da, bereziki emakume, haur eta adin gutxikoentzat.


Hezitzaileen lan poltsa osatzeko prozesua jarri du abian Urola Erdiko Mankomunitateak - Azkoitia - Maxixatzen.eus\nHezitzaileen lan poltsa osatzeko prozesua jarri du abian Urola Erdiko Mankomunitateak\nJulene Frantzesena 2021-07-19 11:34\nEskaerak egiteko epea deialdia Gipuzkoako Aldizkari Ofizialean argitaratzen denean zabalduko dute, eta hamar eguneko epea izango da horretarako. Eskaerak Urola Erdiko Mankomunitateko erregistro orokorrean aurkeztu behar dira.\nHezitzaileen lan poltsa osatzeko prozesua jarri du martxan Urola Erdiko Mankomunitateak. Eskaerak egiteko epea deialdia Gipuzkoako Aldizkari Ofizialean argitaratzen denean zabalduko dute –ez dute zehaztu eguna–, eta iragarkia argitaratu osteko egunetik hasita, hamar eguneko epea izango da horretarako. Eskaerak Urola Erdiko Mankomunitateko erregistro orokorrean aurkeztu behar dira.\nMankomunitateak 2015ean onartu zuen hezitzaileen programa, eta ordutik hainbat zereginetan aritu izan dira horiek. Besteak beste, ikuskapen zerbitzua egitea, alegia, hondakinen inguruko araudia zaindu eta arau-hausleak identifikatzea; konpostaje zerbitzuaren jarraipen lanak egitea, zerga eta tasen kobrantza edota garbiguneen kudeaketa hobetzea.\nAzpeitiko Udalak argitaratu du dagoeneko lan poltsarako eskaerak egiteko bete beharreko baldintzen zerrenda, eta herritarren eskura daude eskaera orriak ere. Honako lotura honetan daude ikusgai horiek.


Larunbata, 6 ekaina, 2020\nLanbidek bulego berriaren truke alokairu bat ordainduko dio Udalari\nMondraberri - 2020-06-06 0\nEnplegurako erakundeak Elmako eraikineko beheko solairua errentan hartuko du, Udalari alokairua ordainduz. Argazkia: Google Maps. Lanbidek Elma eraikinean bulego berri bat irekiko du, Udalaren lokal batean, beheko solairuan. Horretarako, Eusko Jaurlaritzako erakundeak hainbat baldintza aurkeztu dizkio Udal-gobernuari eta honek ontzat eman ditu oraintsu. Maria Ubarretxena alkateak iragarri duenez, bulego berria irekitzeko obrak “Eusko Jaurlaritzak bere gain hartuko ditu, eta hitzarmena...\nEH Bilgunea zabalik dago posta bidezko botoa eskatzen laguntzeko\nTestua eta irudia: EH Bildu. Astelehenetik aurrera, ekainak 8, eta uztailaren 2ra bitartean, irekita egongo da EH Bilgunea posta bidezko bozkaren tramiteekin laguntzeko. Astelehen eta astearteetan 11:00etatik 13:00etara.Asteazken, ostegun eta ostirala 18:00etatik 20:00etara. Ordutegi presentzial horrez gain, telefono bidezko laguntza ere martxan izango da.Uztailaren 12ko Eusko Legebiltzarreko hauteskundeetan, kanpoan bazaude, ezin baduzu edo ez baduzu hauteslekuetatik pasa nahi, bozkatu posta bidez, gu zu...\n3. fasean jarduera gehiago egin ahalko dira, astelehenetik aurrera\nMugikortasuna eta ordu-tarteak: Mugikortasuna mugagabea izango da EAEko lurralde historikoen artean. Pertsonak inolako mugarik gabe mugitu ahal izango dira Euskal Autonomia Erkidegoan zehar. Jarduera fisikoa garatzeko adinekoentzako eta ahulentzako lehentasunezko tarteari eustea. 10:00etatik 12:00etara eta 19:00etatik 20:00etara. Garraioak: Maiztasunak eta edukierak %100ean berreskuratu ahal izango dira bidaiarien lurreko garraioetarako (trenbidean eta errepidean), baldin eta Euskal Autonomia Erkidegoaren...\nAzken 3 asteetan ez da arrasatearren artean, PCR bidez, positiborik izan\nArgazkia: El Periódico. Osasun Sailak jakinarazi duenez, maiatzaren 16tik ez da positiborik atzeman arrasatearren artean PCR testetan. Datu horiek ez dituzte jasotzen balizko test azkarren emaitzak. Gaur ez da ospitalizazioen inguruko daturik jakitera eman. Positiboei buruzko txostena\nGoikobaluk entseguei berrekin die, neurriak hartuta, oztopoen gainetik\nAbesbatzak konfinamenduan "ekimen batzuk martxan izan ditu". Orain entseguak leku zabal batean egin behar ditu, eta San Frantzisko elizan dihardu. Goikobaluren helburuetako bat da "Hamabostaldiko kontzertua azarorako berreskuratzea". Argazkiak: Goikobalu. "Konfinamenduan ekimen batzuk izan ditugu - azaldu du Maider Ruiz, Goikobaluko lehendakariak - eta adibidez bakoitzak bere ahotsa grabatu du, ondoren ahotsak programa batean sartzeko". Abesbatzen Federazioaren ekimen batean ere parte hartu...\nTrafiko istripua izan da Jose Luis Iñarra kalean\nMondraberri - 2020-06-06 1\nEzbeharra gaur goizeko 10:45ak aldera izan da Altamira auzoan, Jose Luis Iñarra kaleko errepidean. Ibilgailu batek eta oinezko batek talka egin dute, eta Udaltzaingoaren patruila batzuk bertaratu egin dira. Kolpearen ondorioz oinezkoa osasun-zerbitzuek artatu behar izan dute.\nBixenteren ordez Frantzisko Xabier [Testua: Josemari Velez de Mendizabal]\nEz, ez; badakit aste santua igaro dela - konfinatuak, baina igaro egin zen. Gaur nakarrena prozesioko irudia da: San Bixente Ferrer, Arrasaten...\nAlbisteakMondraberri - 2020-06-05 3\nAlbisteakMondraberri - 2020-06-06 0\nTestua eta irudia: EH Bildu. Astelehenetik aurrera, ekainak 8, eta uztailaren 2ra bitartean, irekita egongo da EH Bilgunea posta...\nArrasateko Etxeratek jakitera eman ditu, Arrasateko preso eta iheslari politikoen eskubideen aldeko egutegien zozketan, sarituak suertatu diren zenbakiak: 1....\nAlbisteakIker - 2020-03-29 0\nUrpekaritzako maskarak biltzeko gunea martxan\nIbai-Artek urpekaritzako maskarak biltzeko gune bat prestatu du gaur Ospitalerako.\nAlbisteakMarijo - 2020-04-30 0\nHelduentzako eta haurrentzako maskarilak salgai jarri dira hainbat dendatan\nOrlegia.com webguneak Covid-19tik babesteko ezinbestekoak diren hainbat produktuak ditu salgai. Feli janari-dendan eta Itziar Ugarte optikan ere erosi ahal izango dira.\nAlbisteakGontzal - 2020-04-23 0\n“Arnasgailuetarako 1.750 osagai inguru ekoitzi ditugu honezkero Fagor Electronican”\nKooperatiba arrasatearrak elikadura-iturriak egokitu ditu erietxeetako arnasgailuak osatzeko. Fagor Electronicak oro har 5 negozio ezberdin ditu martxan: Konponenteak...\nAlbisteakMondraberri - 2020-05-26 29\nAlbisteakMondraberri - 2020-03-18 0\nErregearen aurkako kazerolada egingo da gaur gauean balkoietatik\nParadisu fiskaletako dirutza Osasun Publikora zuzentzea eskatuko du ekintzak gaur gaueko 21:00etan. Ordu horretan espainiar erregeak koronabirusaren gaineko diskurtso...\nEnplegurako erakundeak Elmako eraikineko beheko solairua errentan hartuko du, Udalari alokairua ordainduz. Argazkia: Google Maps. Lanbidek...\nMugikortasuna eta ordu-tarteak: Mugikortasuna mugagabea izango da EAEko lurralde historikoen artean. Pertsonak inolako mugarik gabe mugitu...\nArgazkia: El Periódico. Osasun Sailak jakinarazi duenez, maiatzaren 16tik ez da positiborik atzeman arrasatearren artean PCR testetan. Datu horiek...\nAlbisteakMondraberri - 2020-06-06 1\nEzbeharra gaur goizeko 10:45ak aldera izan da Altamira auzoan, Jose Luis Iñarra kaleko errepidean. Ibilgailu batek eta oinezko batek talka egin dute,...\nGOIKOBALU ABESBATZAMondraberri - 2020-06-06 0\nAbesbatzak konfinamenduan "ekimen batzuk martxan izan ditu". Orain entseguak leku zabal batean egin behar ditu, eta San Frantzisko elizan dihardu. Goikobaluren helburuetako...\nGOGOETAKMondraberri - 2020-06-05 1


Bizitzaren udazkenean — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Bizitzaren udazkenean\nLuistxo Fernandez 2017/01/08 11:38\nDuela hilabete bete nituen 50 urte. Aste batzuk lehenago, Sustatuk 15 urte bete zituen eta elkarrizketa bat egin zidaten. Jon Urbe argazkilariak zuhaitzeko adarren artean jartzeko esan zidan eta horra, berak eskaini zidan metafora egokia: bizitzaren udazkenean sartu naiz.\nArgazki Press-eko Jon Urbek Berriarako\nJai txiki bat izan zen nire egunaren bezperan eta lagun pare batek bi testu eskaini zizkidaten. Jarraian itsasten ditut.\nGaldera filosofiko bat dabilkit gogoan bueltaka, seguru asko hemen gauden guztiok noizbait pentsatu duguna: Luistxo zakarra delako maite dugu ala zakarra den arren?\nZakarra delako maite dugula esateak gehitxo eman dezake: ez gara masokistak, kariñoa estimatzen dugu, elkarri ondo esatea, batak bestea zaintzea... Baina Luistxo maite dugu.\nZakarra den arren maite dugula esatea, ordea, ez da guztiz egia, eta puntu krudel bat izango luke: Luistxoren izaearen parte funtsezko bat arbuiatzen dugla esan nahiko bailuke.\nHortaz, zer? Zakarra delako ala zakarra den arren? Agian zakartasun horrek bihotz samur bat ezkutatzen duela esan liteke, esne merengatuz beteriko txokolate beltzezko bonboi baten antzera. Edo zakartasun horrek baduela gozo puntu bat, laranja garratzezko marmeladak bezala?\nEdozein modutan eta dena delako, zakarra den arren eta zakarra delako, maite dugu Luistxo.\nMende erdiko trastea\nBerrogehita hamar urte,\nmende erdiko lastrea!\nurtea motz egiten duk\neta luzea astea.\nkolesterola ezin jaitsi\neta igo bai 'trastea'?\nHonez gero urrun daukak\nEtxepare porno edo\nOrain snooker brandya\neta batina jaztea...\nBaina, lasai, izpirituz\nhi beti MUTIL GAZTEA!!\nDuela hilabete idatzi behar nuen blog sarrera hau, baina gora-beherak izan dira. Neskalagunaren ama hil zen, hain juxtu, neure urtebetetzeko egunean larrialdi bat izan eta bi egunera. Gabonetako egunen zurrunbiloan ere, anaia baten osasunak sustoa eman zigun mahaira esertzekoak ginela (osatzen ari da, zorionez).\nBi gertakariek oroitarazi didate izenburuan diodan metaforarena: bizitzaren udazkenean abiatzen naizela, amaierarantz, pixkanaka. Dena dela, uste dut geratzen zaidala tarte bat, eta 50 urteen balantze bat eginda, mende erdi on bat osatu dudala pentsatuz, beste erdi on baten bila noa, irribarre batekin.\nBernardo Atxagak ere presente du adina, gaur Berrian egin dioten elkarrizketan: “65 urte ditut, eta jada bizitzaren albo batean bezala sentitzen naiz”. Zu dezente gazteagoa zara. Beraz, bejondeizula, eta urte askotarako!


"Euskaraldia: Gehiago" saioaren hirugarren atala, azaroaren 23anEuskaraldia: gehiago | EITB\n2020ko Euskaraldiari jarraipen zehatza egiten dion saioa | Euskaraldia: gehiago EITB\n"Euskaraldia: Gehiago" saioaren hirugarren atala, gaur gauean\nEdurne Azkaratek eta Antton Telleriak aurkeztuta, euskarari lotutako istorio berriak ezagutuko ditu saioak. Horrez gain, hainbat arigune berri ere ezagutuko dituzte.\n''Euskaraldia: Gehiago'' saioaren atal berri bat, astelehenean, ETB1en eta eitb.eus-en\n"Euskaraldia: Gehiago" saioaren webgunea\nAurreko atalak EITB Nahieran\nGaur gauean, "Euskaraldia: Gehiago" saioaren hirugarren atala izango da ikusgai ETB1en eta eitb.eus-en. Behin Euskaraldian bete-betean sartuta, istorio, testigantza eta egoera berriak emango dituzte ezagutzera Edurne Azkaratek eta Antton Telleriak.\nAlde batetik, Edurnek, Yasmine Khris ezagutuko du Iruñean. Marseillarra izatez, Yasminek urte betean ikasi du euskara. Denbora horretan hizkuntza nola ikasi duen eta bere amonarekin lehen aldiz euskaraz hitz egin zuen momentua nola bizi izan zuen kontatuko dio. Ondoren, "La Furia" rap abeslariarekin egongo da. Arrasaten bizi den cascantearrak haurtzaro gogorra bizi izan zuen euskarari lotuta; beraz, bere haurtzaroa nola bizi izan zuen azalduko dio Edurneri. Horrez gain, Lasarteko jubilatu bat ere ezagutuko du Edurnek, Alberto. Bere bilobarekin euskaraz egiteko ilusioak bultzatuta, duela gutxi euskara ikasten hasi da. Eta azkenik, Edurne Zestoara hurbilduko da eta Marija Louvric kroaziarra ezagutuko du. Euskara ikasteko prozesua nolakoa izan zen azalduko du Marijak.\nBestetik, Anttonek, aurtengo Euskaraldian sortu diren hainbat arigune erakutsiko ditu. Hasteko, Ibarrako Joxe Mari Barriola harategian sartuko da, Joxe Marik bezeroekin harremana euskaraz nola indartu duen ikusteko. Gero, Beasaingo Loinaz autoeskolako irakasle eta ikasleekin ere ibiliko da Antton, autoan sartuta, autoeskolako arigunea nola lantzen duten ikusten, eta ikasleek trafikoko hiztegia nola euskaratu duten ezagutzen ere. Bestalde, Oiartzunera ere hurbilduko da, Garbiñe estetika zentrora. Izan ere, bertako langile eta bezero gehienak euskaldunak izan arren, gaztelerara erraz jotzen dutela aitortuko dute. Hala ere, Euskaraldiarekin hori dena aldatzeko zer neurri hartu dituzten kontatuko dute. Eta azkenik, Lapurdiko dentista bateko kontsultan arigunea martxan nola jarri duten ikusiko du Anttonek.\nHainbat arigune eta istorio berri emango ditu ezagutzera, astelehenean, "Euskaraldia: Gehiago" saioak. 22:30etik aurrera, ETB1en eta eitb.eus-en.


Zakurrik ez Teherango kaleetan - - Tolosaldeko ataria\nZakurrik ez Teherango kaleetan\nUra Iturralde 2019-02-09 08:57\nGizonaren lagunik hoberena omen da zakurra; ez, ordea, herrialde guztietan. Animalia inpuruak dira, hala dio Irango Errepublika Islamdarraren gobernuko buruzagiak.\nInposaturiko legedi berriak dioenez, hemendik aurrera, Teheran hiriburuan ezingo dira zakurrak kaleetan paseatu, ezta autoetan garraiatu ere. Arreta handia behar duten animaliak dira, zikinak, otoitz egiteko garaia izorratu ahal omen dezaketenak. «Eta, zer egingo dute zakurrak bidelagun dituzten pertsonek orain?», galdetzen diot neure buruari…\nNire lagun Aydak egunero paseatzen zuen zakurra Teherango kaleetan; orain, etxean duen lorategi txikira besterik ez du ateratzen. «Moralaren polizia oso zorrotz dabil, isunak latzak dira. Ez dut ausardiarik zakurrarekin kalera irteteko. Dudan lorategia txikia da, itota ikusten dut gaixoa. Badira animalia baztertuak jasotzen dituzten elkarte aproposak eta, ondo zainduko dutenaren esperantzaz, hara eraman beharko dut, beste erremediorik ez badago».\nMandatarien esanetan, maskotak edukitzearena mendebaldetik datorren ohitura bat da. Askotan, animaliak pertsonak baino gehiago maitatzen omen ditugu gure kulturan; guztiz onartezina islamdarrentzat. Haien egia da, baloreak galdu ditugula. Harturiko erabakia egokia dela erakusteko, gobernuak iragarki bat ere zabaldu du telebistan, non zakur bat ikusten den, ume bati kalean hozka egiten.\n«Oso fededuna den jendeak sekula ez ditu zakurrak gustuko izan. Ni kalera paseatzera irteten nintzenean, nahiz eta zakurra lotuta izan, asko ziren gure bidetik urruntzen zirenak. Oso nabaria zen. Neurri berri hau ordea, nire herrialdean inposaturiko beste asko bezala, lekuz kanpo dagoela iruditzen zait».\nAmirh-ek, nire bidaian ezagutu nuen gazte batek, arazo berbera dauka: «Nik ez dut nire zakurra utzi nahi, baina orain behartuta nago. Esan didatenez, poliziak ikusiz gero, momentuan bertan ken diezaguke zakurra, eta animalien harrerarako prestatutako zentro gutxietariko batera eraman. Ez nuke berriro ikusiko. Nahiago dut nik eraman, behar den bezala agurtu eta, ahal bada, bixitan bueltatu».\nIrango komunikabideetako aldizkari batek argitaratu duenez harturiko neurriak uste baino gogorragoak dira. Orain dela bi egun, poliziak, mutiko baten etxera sartu, eta bere zakurra eraman zuen, txertoak hartu gabe zegoela aitzakia bezala jarrita. Herrialdea zein egoera zailean murgilduta dagoen ikusita, ez ote du bertako gobernuak aurreko lan garrantzitsuagorik, hiriburua zakurrez garbitzea baino?\nOngi etorri Irango Errepublika Islamdarrera.


Haserre dago Don Felipe, eta ez daki disimulatzen. Espainia periferikoak haserretu du bere gorentasuna. Errege-etxean eta hark ordezkatzen duen Estatu-administrazioan, onartezina da periferia izatea berniz folklorikotik harago doan entitate soziologiko bat. Eta hori da Espainiak bizi duen lurraldetasun-krisiaren gakoa.\nLaranjaren azalak –periferiak– eman ohi du fruituaren berri, arbolatik zuzenean hartuta edo dendan erostean; haren distirak, haren usainak, haren leunak edo lakarrak iradokitzen du muinaren nolakotasuna. Baina, hori baino gehiago ere bada geruza biltzaile hori. Azalaren faltan, deshidratatu egiten da laranja, galdu eta, azkenean, usteldu.\nZentroan ez dute hain erraz onartzen periferia horrek muina mamitzen laguntzen duela, gunearen luze-zabalerak definitzeaz gain. Eta hori da arazoaren sustraia. Alegia, ezin onartua laranjak azalaren beharra eta hura zaintzearen premia.\nEspainia ofizialak ez du ikasi 1978ko Konstituzioak mugatzen duen Estatu Autonomikoaren periferiaren ekarpena: linguistikoa, kulturala, politikoa eta ekonomikoa. Periferiaren baztertze politiko eta administratibo sistematikoaren aurrean, mugitzen hasi dira azaleko hiritarrak. Eta hor agertu dira lehenbiziko arazo serioak.\nErreakzionatu beharra dauka Don Feliperen Espainiak.\nBaldin eta Espainiak bere laranja-azalari benetan eutsi nahiko balio, pentsatu beharko luke premia argia duela plangintza batena, zeinaren bidez bestelako Espainia bat amesten duten herritarrak poztuko lituzkeen, orain arteko mespretxuak ahaztu ez eze, lurralde periferikoen balioak eta beharrak onartu eta euren lekuan jarrita.\nGaur arte ez bezala orain bai elkar hartuta, azalekoek eurek ere pentsa lezakete bidera dezaketela Espainia bestelako bat, indar zentralizatzaile irmo eta ankilosatuei aurre egiteko. Egun arte, periferiatik hiriburura nork bere bidea egin du. Baina, Madrilen transformatzailea izatera hel liteke periferietako indar politiko antolatuago eta kohesionatuago bat.\nEspainiak bizi duen nortasun- eta erakundetze -krisi sakonetik ateratzeko, badago hirugarren aterabide bat: periferia barik uztea erregearen laranja. Hots, nork bere marmelada egitea bere laranja-azalak landuta. Kasu horretan, nork bere potean sartuko ditu bere azal zatiak bere azukrearekin eta bere kanelarekin. Katalunia hasi da bide hori jorratzen. Biderik onena ote den, eta bakarra, geroak esango du.\nEspainia monolitikoak behea jo duela ematen du. Baina, ikusiko. Periferia guztiek ez dute barne-indar bera. Ezta zentroak ere une oro ber-bera.\nKanal hauetan artxibatua: Iritzia | Espainiako hauteskunde orokorrak 2015


Iraileko saldoak | Iritzia | Berria\nAsteburuan maila goren horietako bat erdietsi du, titulua lortzearen harrabotsak esan nahi dut, Donostiako estropadetan, baina egia esan urte osoan etenik ez du: bandera, domina, manta, txapela, kopa... Dena da garaikurra, titulua lortzea eta horretara jartzen ditugu indar guztiak eta bideratzen estrategia eta taktika oro (politikan eta kirolean dozenaka urtetan erabili izanagatik ere, bereizten ez ditudanak, estrategia eta taktika; militante eskasa eta indiziplinatua ni, batean zein bestean). Jakina, inportantea parte hartzea dela eta kirola egitea eta osasuntsu egotea eta erretolika konpletoak jantziko du diskurtsoa, arima biluzia zein den denok oso ongi dakigun arren.\nHaurrek txikitandik bizi dute, etxean eta kalean berdin-berdin jolasean, eskolan, lanean, borrokan edo bakean: irabaztea eta lehia, nahiz eta hauei ere soinekoa dotorea egiten diegun, kirolak sozializatzea eta esfortzu kolektiboa eta elkartasuna eta ez dakit zer gehiago dakarrela, arima biluzia apaindu nahian. Kirola maite ez duen haurrari galdetzea dago, gorrotatuagatik ere astebururo lagunekin baloi bati ostikoka ibili behar duen horri. Bere hobe beharrez egiten dena, esan gabe doa.\nBaloi batekin izugarrizko balentriak egiten dituen milioidun goiztiar batzuengatik zer dirutzak pagatzen diren ikusita —erreferenduma deitzea baino delitu askozaz larriagoa ez al da ba 180 kilo ordaintzea (eta kobratzea) futbolari batengatik?—, normala ere bada printzipioen bideak utzi eta semea baloiaren ingeniaria izan dadin nahi izatea gurasook (zeren eta alabak, hark bezain ongi eginagatik ere, ez du hark adina jasoko/emango). Eta ondorioz futbol-eskoletara bideratzea, federazioen arauak saihestu ahal izateko sortu diren asmakizun horietara, haurrek metro bat ere justu direnetik jardun dezaten lehian. Pagatuta, kasu gehienetan; asko pagatuta kasu batzuetan. Erokeria bat.\nBaina ez da bakarra. Erokeria hori deitoratzen duen asko dago, kirolaren demaseko inportantzia gogor kritikatzen duena, arratsaldean eskolatik irtenda semea edo alaba ingeleseko akademiara eramango duena. Ikasturte hasiera da eta han goaz gurasook saldoan, kasu askotan metroa egiten ez duten haurrak ingelesa ikas dezaten dirutza gastatzera. Eskolan txikitatik ari dira —alfer-alferrik ene uste harroan, hiru urte dauzkatenean octopus, octopus kantatuz—, baina ez da nahikoa. Ingelesa ikasi behar da, eskolatik kanpo. Izan ere, ingelesez jakitea gauza ona, aberasgarria eta, gainera, beharrezkoa baita etorkizunean...\nHoriek denak nik ere badakizkit, eta ados nago, eta haien sustapenerako neurrien alde, baina erridikulu sozial itzela egiten ari garela ere uste dut 7, 9 eta batez ere 3 edo 5 urteko haurrak akademietara eramaten eta matrikuletan sos puska ederrak gastatzen. Nerabeez, helduarora iritsi direnez ez nizuke ezetz esango, kontrakoa, maila batetik aurrera eskola ez baita nahikoa, baina… Aspaldian, gainera, helburua ez da seme-alabek ingelesez jakin dezaten, ingeleseko titulua izan dezaten baizik. Badirudi ez doazela ikastera, etsamina gainditzera baizik. Horrek balio duela: first, advanced edo halako baten jabe izateak (haiek antolatzen dituztenen patrikak gizenduz, of course). Tituluak, kirolean bezala. Badakizu, lanerako, etorkizunerako... Ez, itxuraz, jendearekin hitz egiteko edo kultura batez gozatzeko, komunikatzeko, zeina hizkuntza ikastearen xede behar lukeen ene ustez; baina hala gabiltza. Eta nola denek egiten duten, nahi ez duenari eta, okerrago, diruz ezinean dabilenari ere izugarrizko presio soziala...\nIngelesetan gastatzen ditugun esfortzu, diru eta orduak beste batzuetan inbertituko bagenitu, etxean eta kalean berdin-berdin jolasean, eskolan, lanean, borrokan eta bakean, alde ederrean ibiliko ginateke. Edo ez, baina titulurik gabe, zer irabazi askorekin.


okupazioa eta autogestioa: Eutsi Kukutza!\nZuetariko askok badakizuen moduan, orain dela pare bat hile udaltzaingoak gaztetxera etorri ziren. Ostirala zen, goizaldeko ordu biak, usurpazio salaketa baten berri eman eta horren ondorioz eraikinean zeudenak identifikatzea zen asmoa.\nGau horretan identifikatutako pertsonak zirkorako materialak deskargatzen ari ziren eta oraingoz ez dituzte deitu deklaratzen joateko. Epaiketa prozesua hasi barik dagoela esan leike, baina badakigu Cabisa bere helburua betetzeko aurrerapausuak egiten ari dela, Kukutza hustu eta berau botatzea, hain zuzen be.\nHorregatik, sinadura eta atxikimenduak biltzeko kanpaina egiten hasi gara, Kukutzak inoiz baino gehiago behar duelako jendearen laguntza, urte luzeetan Errekalde zein Bilbo mailan beragaz lanean egondako mundu guztiaren laguntza, danok garelako Kukutza.\nMomentuz, lanean jarraituko dugu, geure proiektu eta ilusioak eraikitzen, 13 urte hauetan egin dugun su eta indar berberagaz.Cabisa, orain 17 urte eraikina erosi eta gaur egun arte inongo ardurarik agertu ez duen eraikin enpresak salerosketa askeko etxebizitzak egin nahi ditu, Errekalde auzoak behar ez dituen arren.


Harreman Publikoetako Profesionalek 5 modu beren zelaia hobetzeko Martech Zone\nAsteartea, martxoa 8, 2016 13ko otsailaren 2021a, larunbata Douglas Karr\nPertsonalizazioak bihurketa tasak handitzen ditu. Hori ez da teoria, pertsonalizazioaren eraginkortasuna behin eta berriro frogatu da. Harreman publikoetako profesionala bazara, zure bihurketa argitalpen edo eragile batek zure bezeroaren istorioa edo gertaera partekatzeko gaitasuna da. Logikoa da pertsonalizazioak eraldaketa hori laguntzen duela, baina profesionalek beren harremanak suntsitzen jarraitzen dute (gogoratu ... hori da PR-n R) batch eta eztanda sistemekin eta teknikekin.\nIdatzi eta partekatu dugu blogari bat nola aurkeztu aurretik. Partekatu ere egin dugu nola EZ blogari bat aurkeztu. Eta bide horretan, harreman publikoetarako profesionalek beren harremanetarako harremanak mantentzen eta haiekin harremana eraikitzen lan hobea egiten laguntzen duten dibulgazio tresnak partekatu ditugu. Aholkua: ez da mezu elektroniko gazta bat eraikitzen aspaldiko zalea zarenez, duela gutxi ____ mezua irakurri duzula eta zure bezeroari buruzko informazioa partekatu nahi duzula. #hawn\nNew Cision-en ikerketa harreman publikoetako profesionalek arloak zehazten ditu hobetu beharra on:\nEragileen% 79k PR profesionalek estaldura hobekien egokitzen duten zelaiak egokitzea nahi dute\nEragileen% 77k PR profesionalek beren saltokia hobeto ulertzea nahi dute.\nEragileen% 42k PR profesionalek informazioa eta baliabide adituak eskaintzea nahi dute.\nEragileen% 35ek PR profesionalek beren pitching hobespenak errespetatzea nahi dute, eta horietatik% 93k posta elektronikoa nahiago dute.\nAgian garrantzitsuena da kazetarien% 54k istorio argia jarraitzen dutela produktuaren, gertaeraren edo gaiaren xehetasunetan jasotako xehetasun sakonengatik. Kalitatea da! Txosten osoan nekatuta nagoen datu bakarra da prentsa oharrak oraindik garrantzitsuak direla kazetarientzat. Hori uste dut\nIrakurri komunikabideen egoera 2016 Cision-etik\nEgun osoan zehar joaten gara Martech Zone eta PR-eko profesional batzuk ditut, belarria beti izaten dutelako, istorio bat plazaratzerakoan nire denbora errespetatzen dutelako. Txosten osoan nekatuta nagoen datu bakarra da prentsa oharrak oraindik garrantzitsuak direla kazetarientzat. Deskribapen lausoa dela uste dut onenean. Benetan ez zait axola prentsa oharra edo ondo idatzitako istorioa den ... baina ez dut prentsa oharrik bilatzen eta aspalditik ez dut egiten.\nTags: 2016cisionInfografiazelaiakpitchingprharreman publikoakharreman publikoen zelaiakkomunikabideen egoera


Hiru zigilu dituen orri-blokeak, zinemagintzako zuzendariei eta aktoreei eskainia, osatzen du Espainiar zinema seriea.\nRafael Gil (Madril, 1913-1986) oso gaztetan hasi zen zinema kritikari gisa, egunkarietan, aldizkarietan eta irratian. 1941ean zuzendu zuen bere lehenengo filma: El hombre que se quido matar, eta 1943an lortu zuen zinema karrerako lehen arrakasta, Huella de Luz filmarekin. Hamarkada horretan oso ezagunak ziren lanen moldaerak filmatu zituen, besteak beste: Eloisa estÃ¡ debajo de un almendro, El Clavo edo Don Quijote de la Mancha. 1952az geroztik, garai hartan bogan zeuden erlijio-filmak zuzendu zituen: La SeÃ±ora de FÃ¡tima, La Guerra de Dios y El Beso de Judas, zeinarekin Veneziako Zinemaldian, Donostikoan eta New Yorkeko Kritika sariak irabazi zituen behin baino gehiagotan. 1960 eta 1970 hamarkadetan, moldaera literarioak zuzendu zituen berriro. Garai hartakoak dira: Siega verde, Nada menos que todo un hombre eta La duda. Espainiako zinemaren zuzendari garrantzitsuetako bat izan zen bere 69 filmei esker.\nFernando FernÃ¡n GÃ³mez polifazetikoa (Lima, 1921-Madril, 2007) aktorea, idazlea eta zine-zuzendaria izan zen. 1940ko hamarkadan hasi zen antzezten, besteak beste honako filmetan: Domingo de Carnaval eta BotÃ³n de ancla. Urteak joan ahala, hobetzen joan zen bere karrera eta garaiko zuzendaririk onenekin egin zuen lan, besteak beste, honako filmetan: El espÃritu de la colmena; MamÃ¡ cumple cien aÃ±os; El abuelo edo La lengua de las mariposas. 30 film baino gehiago zuzendu zituen, ezagunenen artean: El viaje a ninguna parte eta ia 170 filmetan antzeztu zuen. Lortu zituen sarien artean hainbat Goya, Berlingo Urrezko Hartza eta Arte Ederren Asturiasko Printzea daude. Espainiako Errege Akademian (RAE) sartu zen aktore bakarra da.\nTony Leblanc, Ignacio FernÃ¡ndez SÃ¡nchez-en izen artistikoa (Madril, 1922-Villaviciosa de OdÃ³n, Madril, 2012), aktorea eta umorista izan zen. 1944an, Celia GÃ¡mezen Konpainian egin zuen debuta eta, handik urte batera, zineman, Los Ãºltimos de Filipinas filmean. 1955az geroztik izar bihurtu zen honako filmei esker: El Tigre de ChamberÃ; El dÃa de los enamorados edo Las chicas de la Cruz Roja, eta bitartean telebistan umorea egiten zuen. 1975ean zinea utzi ondoren, Santiago Segura zuzendariak Torrente (1998) filmean sartu zuen, eta Aktorerik Onenaren Goya eman zioten lan harengatik. 2001az geroztik, TVE-ren serie batean hartu zuen parte: CuÃ©ntame cÃ³mo pasÃ³, non Cervan kioskoko saltzaile maitagarriaren papera antzezten zuen.


'The Florida Project' - bizkaie.biz\nKarolina Almagia\t2018-02-21 12:54 Zinema kritikak\nSean Baker-ek estilo zuzena eta dokumental itxurea ardatz hartuta, umeen unibersoa filmau dau.\n- Zuzendaria: Sean Baker.\n- Gidoilariak: Sean Baker, Chris Bergoch.\n- Aktoreak: Willem Dafoe, Brooklyn Prince, Bria Vinaite, Caleb Landry Jones, Mela Murder, Valeria Cotto.\nDisney World-eko inguruetan motel merkeak dagoz eta bertan, parke tematikoaren langileak eta desegituratutako familia txiro batzuk bizi dira. Familia horreen seme-alabak ez dira oporretan joaten, ez dabe gozetan Disney parkeko jolasetan, ezta lujozko hoteletan edota jatetxe tematikoetan be, nahiz eta oso hur izan. Eremu hori debekatuta dabe, sarrerea bertan dago, baina ezin da barrura sartu. Halandabe, udea da eta umeek ahal dan moduan pasetan dabe eguna: korrika, olgetan, gaiztokeriak egiten eta jakin barik euren bizitzak arriskuan jarten dituela. Adin txikiko basatiak dira, helduen kontrola oso eskasa edo hutsa dalako.\nSean Baker-ek estilo zuzena eta dokumental itxurea ardatz hartuta, umeen unibersoa filmau dau, kamareak umeak jarraitzen ditu gora eta behera. Ez da gauza handirik jazoten, edo bai, baina ez fikzinozko film baten moduan, bizitzan bertan jazoten diran erritmoan baino.\nErretratu kostunbrista antzeko bat egiten dauen bitartean, gizartearen hainbat alde ilun islatzen ditu, beti be personaien minaz eta sufrimenduaz gozau barik. Amaiera tragiko batera bideratzen garela emoten dauenean, Baker-ek odol barik amaitzeko gogoz, azken eszena biribil bat oparitzen deusku, dana laburtzen dauena: mugak gainditzeko beharra, adiskidetasunaren eskutik askatasunerantz..